6 كانونی دووه‌م, 2021\nکات، کاتی ئازدییە، ئەو هەڵمەتەی کە ١٢ی ئەیلول لە لایەن بزوتنەوەی ئازادی گەلی کوردەوە دەستی پێکرد، نیشانی دا ئەو هێرشەی کە لەسەر رێبەر ئاپۆ کراوە و هەتا ئێستاکەش بەردەوامی هەیە، بە دەستپێشخەری بزوتنەوەی ئازادی کورد و گەلی کورد ئەو تێکیدەشکێنن. بیر و رامانی رێبەر ئاپۆ هێمای بوێری و بنچینەی هەموو ئەو خۆڕاگرییانەیە کە لە گۆشە و کەناری کوردستان پێک دێت. ئەو هەڵمەتە هاندەرێکە بۆ ئەوەی بە جەستەیی سەرۆک ئاپۆ ئازاد بکرێت. ئازادی مافی هەر مرۆڤێکە. ئازادی بەدوای کەسێک‌دا دەگەڕێت، کە باوەشی بۆ ئازادی کردبێتەوە و بە دوای‌دا بگەڕێت. شایانی باسە کەسێکی خۆڕاگر وەکوو رێبەر ئاپۆ کە بە ساڵانە حوجرە بە حوجرەی جەستەی بۆ نەتەوە و نیشتمانەکەی داناوە و لە بەرامبەر ئەو دەوڵەتە زلهێزانە بە خۆڕاگرییەکی بێ‌هاوتا بۆتە سەمبووڵی خۆڕاگری و شەکاوەبوونی ئاڵای کوردستان و هەموو گەلانی جیهان؛ چون ئەو سیستەمەی کە رێبەر ئاپۆ دایمەزراندووە بۆ هەموو گەل و هۆزێک هیوای سەرکەوتن مسۆگەر دەکات.\nبۆ ئازادی رێبەر ئاپۆ هەڵمەتێکی وەها بەهێز هەرچەندە درەنگیش بێت، وادەکات بومەلەرزەیەک لە ئاستی جیهان‌دا درووست ببێت، کە ئەوە نیشاندەری ئازادییەکی بێ‌هاوتایە. هەڵمەتێکی وەها بۆچی ئەوەندە دەنگی دایەوە؟ چونکە هەموو گەلان تینووی ئازادی و سیستەمی سەربەخۆن و رێبەر ئاپۆ بە فیکر و فەلسەفەی زێڕینی، کلتووری ئازادی و سەربەخۆیی دیاری هەر تاکێک کرد.\nهەڵمەتی کات، کاتی ئازادییە؛ بۆ ئازادی رێبەر ئاپۆ هەر رۆژ بەرفراوان‌تر دەبێت و دەگاتە ئاستی گەردوونی. یەکێک لە حەڵقە گرنگەکانی هەڵمەتەکە بە پێشەنگایەتی ژن دەست پێدەکات. چونکە ژن لەنێو هەر سیستەمێکی سەرمایەداری‌دا بۆتە ئامرازێکی تیجاری لە هەموو گۆڕەپانەکان و سات بە سات وەک مۆمێکی تواوە دەچەوسێندرێتەوە. هەڵبەتە رێبەر ئاپۆ فیکرێکی ئازادی داوە بە ژنان و ژنانی لەو زیندانەی کە تێیدا پەلەقاژرەیان دەکرد، دەرخست. ئێستا ژنان دوو بەرابەری پیاوان ئەرکدارن بۆ ئازادی رێبەر ئاپۆ؛ چون ئەو زانستەی کە رێبەر ئاپۆ بە ژنی داوە، ژنی گەیاندووە بە ئاستێکی هەرە بەرز. لە ئەنجامی ئەوەش‌دا توانیویانە لە سەرجەم گۆڕەپانەکانی کۆمەڵگادا چالاک بن و فیکر و رای ئازادیان هەبێت. بیری ئازادی رێبەر ئاپۆ، ئیرادەی سیستەمی باڵادەستی پیاوسالاری کە لەسەر بنەمای شکاندنی ئیرادەی ژن ئاوا بووە، تێکشکاند و وایکرد کە ژن جارێکی‌تر هەستێتەوە سەرپێ و لە ئاستی جیهان‌دا بە دروشمی خۆمان دەپارێزین، ژن دەپارێزین، کۆمەڵگا دەپارێزین، سروشت دەپارێزین؛ هەتا هەموو گەردوون پارێزراو بێت، جارێکی‌تر بوونە بانگەوازی ئیرادەی ئازادی رێبەر ئاپۆ. ژنان بۆ سەرخستنی چالاکییەکانیان پێویستییان بە یەکتر و تێگەیشتن لە ئەزموونەکانی یەکتر هەیە؛ چون ئەو زانستەی کە لە دەوری ژن پەرە دەستێنێت دەبێتە هەنگاوی یەکەم بەرەو خۆناسی گەوهەری. هەڵمەتی کات، کاتی ئازادییە؛ هەلێک بوو بۆ ژن و کۆمەڵگای ژن. ژنان لە هەر سوچێکی جیهان رۆژانە بە دروشمی نا بۆ کۆیلایەتی لەسەر شەقامەکان هەڵوێست نیشان دەدەن. کە ئەوە شەڕێکی ناخی و روحی لە بەرامبەر فاشیزم و بندەستییە کە هەر شەڕەو دەبێتە هۆی ئەوەی جارێکی‌تر ژن بە ئازادی و سەربەخۆیی لە دایک بێت و بە دروشمی کات، کاتی ئازادییە وەکوو ژیلەمۆ داگیرسێ و گڕ بگرێ.\nلێرەدا گەلی رۆژهەڵاتی کوردستان و بە تایبەت ژنانی رۆژهەڵاتی کوردستان دەبێت رۆژانە ئەو پرسیارە لە خۆیان بکەن و لە دوای وڵامی ئەودا بگەڕێن کە ژن لە رابردوودا چی بوو و ئێستا چی لێهاتووە؟ ژنانی رۆژهەڵاتی کوردستان دەبێ ئەوە باش بزانن کە ئیدی کاتی خۆبوونی کەسایەتی و کاتی گەردوونی بوونە. جیهانی ژن، جیهانی پیرۆزییەکانە. ژنان نابێ رێگا بەوە بدەن کە ئەو گەردوونەیان بە ئەشکەنجە، دەستدرێژی و خۆکوشتن خراپ ببێت و تێک بڕوخێت. ژنانی رۆژهەڵاتی کوردستان و ئێران وەکوو پێشەنگێک بوونە دەستپێشخەری ئەوەی هەموو ئەو هەڵمەتانەی کە ژنانێک وەکوو نەسرین ستودە، زەینەب جەلالیان و نەرگیز محەمەدی کە بۆ ئازادی مافی ژن و کۆمەڵگا لە تێکۆشان‌دان، بژێنەوە و شەوقام و کۆڵان و میلەکانی زیندانیان هێنایە سەما و بوونە پێشەنگی ئەو ژنانەی کە لەبەرامبەر سووتاندنی سروشتی کوردستان شان بەشانی گەنجان زاگرۆسانەیەکی نوێیان دیاری زاگرۆس کردووە. هەڵبەت ژنان نابێت ئەوانە بە بەس ببینن. دەبێت لە پەنای هەموو ژنانی جیهان لە هەڵمەتی کات، کاتی ئازادییەدا رۆڵێکی باش و گرنگیان هەبێت و بۆ ئازادی رێبەر ئاپۆ کە ئازادی هەموو ژنانی جیهان و بەتایبەت ژنانی رۆژهەڵاتی ناوەڕاستە، بێ وەچان تێکۆشان بکەن و کۆڵ نەدەن. چون ئەو هەڵمەتە دەرفەتێکە بۆ گەلی رۆژهەڵاتی کوردستان تاکوو رووبەڕووی راستییەکانی رژێمی ئێران ببنەوە و لەبەرامبەر بێ دەنگی و گوشار سەرهەڵدەن و تێبکۆشن. هەڵمەتی کات، کاتی ئازادییە وادەکات، هەنگاوەکانمان رووەو ئازادی رێبەر ئاپۆ زیاتر هەڵێنین. چون ئامانجی هەر تاکێکی کوردی ئازادیخواز ئازادی رێبەر ئاپۆیە، ئێمە وەکوو کورد، چ پیاو و چ ژن ئەرکدارین ئەو ئامانجە جیهانی بکەین و رێبەر ئاپۆ ئازاد بکەین.


📝 پە‌یامی یەکێتیی دیموکراتی کوردستان بە بۆنەی ڕۆژی جیهانی کرێکار بەڵگەنامەکان\n📅 کاتی تۆمارکردن May 23 2018 2:00PM\nگەرچی ڕۆژێکی وەک یەکی مەی بە ڕۆژی جیهانی کرێکار نا [ زۆرتر... 👁] ✖ ✖ ✖ 0 0 ✔ 93% ✍ ن.ئـ. 23-5-2018 14:00:52\n📊 دهۆک: زێدەتر 540 ویستگەه بۆ 240 هەزار ئاواران هاتنەدیارکرن ئامار و راپرسی\n📅 کاتی تۆمارکردن Apr 30 2018 11:48AM\nدواڕۆژ، رەڤەند گوهەرزی بەرپرسێ راگەهاندنا ئۆفیسا [ زۆرتر... 👁] ✖ ✖ ✖ 0 0 ✔ 93% ✍ هـ.ب. 30-4-2018 11:48:58\n📊 دەیان هەزار ئاوارەی عەفرین لە رەوشێکی خراپدا دەژین ئامار و راپرسی\nلە هەردوو ناوچەی شەهبا و شێراوە و شارۆچکەکانی نبوو [ زۆرتر... 👁] ✖ ✖ ✖ 0 0 ✔ 93% ✍ هـ.ب. 30-4-2018 12:01:12\n📝 روونکردنەوەی زانکۆی سلێمانی لەسەر دکتۆرای هێشوو ڕێبوار عەلی بەڵگەنامەکان\n📅 کاتی تۆمارکردن May 9 2018 2:55PM\n30-04-2018 [ زۆرتر... 👁] ✖ ✖ 0 1 ✔ 91% ✍ ن.ئـ. 9-5-2018 14:55:12


ناوەندی توێژینەوەی دەزگای ستاندەر ھەڵسەنگاندن بۆ کارنامەی کابینەی نویەمی حکومەتی ھەرێم دەکات – Standard Kurd\nلەلایەن ستاندار Posted on ته‌مموز 11, 2019 2274 جار بینراوە 0 سەرنج\nناوەندی توێژینەوەی دەزگای ستاندەر ھەڵسەنگاندن بۆ کارنامەی کابینەی نویەمی حکومەتی ھەرێم دەکات، لە ھەلسەنگاندنەکەی ناوەندی توێژینەوەی دەزگای ستاندەر ھاتووە کارنامەی کابینەی ھەشتەم تەنھا یەک لاپەڕە بوو” بەڵام کابینەی نۆیەم لە ھەشت لاپەرەدا باسکراوە.. لە بەشێکی تری ھەڵسەنگاندنەکە ھاتتوە ووڵاتان لە کارنامەی حکومەتەکەیان گشت ووردەکاری سێکتەرەکانی ئامانجی حکومەت دیاری دەکەن، کارنامەی حکومەتی بەحرەین ٥٨ لاپەرەیە، ئوردەن ٩٠ لاپەڕەیە، کابینەکەی ڕحمد داود ئۆغلۆ گەیشتە (١٨٩) لاپەڕە.\nدەقی ھەڵسەنگاندنەکەی ناوەندی توێژینەوەی ستاندەر بخوێنەوە:\nھەلسەنگاندنێکی(بۆردی توێژینەوەی دەزگای ستاندەر) لە سەرکارنامەکەی کابینەکەی مەسرور بارزانی\nلەبەر ئەوەی کارنامەی ئەوجارەی حکومەتی ھەرێم تاڕادەیەک خالی ئیجابی تێدایە، بۆیە ھەلسەنگاندنێکی بۆ دەکەین ، ھەلسەنگاندن مانای ھاندانی لایەنە ئەرێنیەکان و دیاری کردنی لایەنە نەرێنیەکان .\nچەند تێبینیەک بەر لە باسکردنی کارنامەی حکومەت:\nیەکەم: جیاواز لە گوتاری حکومەتەکانی پیشوو مەسرور بارزانی داکۆکی لەوەی کرد کە گەندەڵی نەبۆتە کەلتور لە کۆمەڵگەی کوردەواری بۆیبواری ڕووبەڕووبوونەوەی ھەیە .\nدووەم: کارنامەی کابینەی ھەشتەم تەنھا یەک لاپەڕە بوو” بەڵام کابینەی نۆیەم لە ھەشت لاپەرەدا باسکراوە.\nسێیەم: مەسرور بارزانی کە متمانەی سەرۆکی کابینەی لە پەرلەمان وەرگرت” کەچی لە ھەندێ شوێنی ووتار وکارنامەکەیدا لەجیاتی پەرلەمان قسەی دەکرد وبڕیاری دەدا. وەک: (بە پێی بنەماکانی کاری پەرلەمان، ڕێز لە ئۆپۆزسیۆنی پەرلەمانی دەگرین.) و (حکومەتی ھەرێمی کوردستان لایەنی فەرمیی دانوستان دەبێت لە گەل حکومەتی فیدراڵی بۆ چارەسەرکردنی کێشەکان، بۆ ئەم مەبەستە حکومەتی ھەرێم وپەرلەمانی کوردستان، دەستەی دانوستان دروست دەکەن، بۆ دانوستان لەگەل بەغدا و بەدەستھێنانی مافە دەستورییەکانی گەلەکەمان).\nچوارەم: فەرامۆشکردنی دۆخی ھەژاران و کریچی و گوزەرانی پیشمەرگەو منداڵ وھەرزەکار ومافەکانیان لە کارنامەکە، ھەروەھا فەرامۆشکردنی باسکردن لە سێکتەر وتەوەرە گرنگەکانی وەزارەتی ئەوقاف؛ ئەوە لەکاتێکدایە کە وەزیرەکەی سوێندی یاساییشی خواردوە.\nکارنامە جیاوازە لەگەڵ بەرنامەی سیاسی، لە ھەمان کاتیشدا جیاوازە لەگەڵ کارنامەی حیزبەکان بۆ ھەڵبژاردن، کارنامەی حوکمەت بەرنامەی یەک حزب نییە، بەڵکو کارنامەی ھەموو ئەو حزبانەن کە لە حکومەت بەشداری تێدا دەکەن و لەسەر ئەم کارنامەیە ڕێکدەکەون، پەرلەمانیش دەنگ بەو کارنامەیەی حوکمەت دەدات و ئەرکی حوکمەتە ئەم کارنامەیە جێبەجێ بکات، حوکمەتیش ئەم کارنامەیە شۆڕ دەکاتەوە بۆ وەزارەتەکان، پەرلەمانیش بۆ ماوەی سێ مانگ جارێک لێپرسینەوە دەکات، (ھەم لە حوکمەت بە گشتی و ھەم لە وەزارەتەکان) ئاخۆ چەندە ئەم کارنامەیە کەوتۆتە بواری جێبەجێکردن، ئەگەر ئەم کارنامەیە جێبەجێ نەکرا دەبێت پەرلەمان توانای لێپێچینەوەی تا ڕادەی (سەحب سیقە) بکات، لەبەر ئەوەی ھەرێمی کوردستان تا ئێستا لەسەر کارنامە نەڕۆیشتوون، بۆیە تا ئێستاش قۆناغی دوو ئیدارەیی قۆناغی ڕاگوزەری شەڕی ناوخۆی تێنەپەڕاندووە، قۆناغی (تگبیع) ڕەتنەکراوە. ھێشتا حوکمەتی ھەرێم پێناسەی حوکمەتی (لاسلگە فوق سلگتھا) وەرنەگرتوە .\nکابینەی نۆیەم (٢٠١٩–٢٠٢٢)\nھێشتا حکومەتی ھەرێم نازانی فلسفەو ئەرکی بنچینەیی حکومەتان چیە ، ئەرکە زیادەکەی حکومەتی ھەریم لە کێیە ، ئەگەر ئەرکی حکومەتەکانی تر بریتی بێت لە کاروباری ئیداری بەئاسۆیی و گەشەی شارستانیش بە ستونی، ئەواحکومەتی ھەرێم ئەرکیکی سەرباری تریشی لەسەر شانە ئەویش ڕاگوزەری قۆناغی رزگاری نیشتمانیە، ئەرکی لەحکومەتەکانی جیھان قوڕسترە، بۆیە پیویستی بەکارنامەی تۆکمەو کەسی شایستە وپاک لە شوینی شایستە ھەیە, دەبوایە کارنامەکەی لە ژێر ڕۆشنایی ئەو ئەرک وفلسفەیە دیاری بکردبایە .\nئەزمونی کارنامەی ھەرێم و کارنامەی حکومەتەکانی ناوچەکە\nلە ڕۆژی چوارشەممە ١٠ ی تەمووزی ٢٠١٩، لە دانیشتنی پەرلەمانی کوردستان تایبەت بە ڕاگەیاندنی کابینەی نۆیەمی حکومەتی ھەرێمی کوردستان، حوکمەتی ھەرێم چەند بەڵێنێکی وەکو مزگێنی بەخشییە خەڵکی کوردستان. نووسراوێکی ئینشائیی لە چەند وەرقەکەیەک کە ٢١١٨ وشە بوو ناوی نابوو ھێڵە گشتییەکانی بەرنامەی کاری کابینەی نۆیەمی حکومەتی ھەرێمی کوردستان ، بێ ئەوەی جارێکی دیکە نە حوکمەت و نە پەرلەمانیش دەستکاری بکەنەوە، یان لێپیچانەوەی بۆ بکەن، لە کاتێکدا کارنامەی حکومەت لەلایەن ئەو حزبانەی کە کابینەکە پێکدەھێنن گرنگییەکی زۆری پێدەدرێت رەنگدانەوەی بەرنامەی ھەڵبژاردنەکانیان دەبێت، کارنامەی حکومەت دەبێت بۆ ماوەی ئەو چوار ساڵەی حوکمڕانیکردنی کابینەکە بێت و گرنگی بدات بە چەند سێکتەر و بوارێک. دەبێت پلانی وردی جێبەجێکردنی ئامانجەکان لەخۆ بگرێت نەک تەنھا چەند بەڵێنێکی کاربۆنەکراو بێت.\nبۆیە دەبینین ووڵاتان لە کارنامەی حکومەتەکەیان گشت ووردەکاری سێکتەرەکانی ئامانجی حکومەت دیاری دەکەن، کارنامەی حکومەتی بەحرەین ٥٨ لاپەرەیە، ئوردەن ٩٠ لاپەڕەیە، کابینەکەی ڕحمد داود ئۆغلۆ گەیشتە (١٨٩) لاپەڕە.\nنمونە لەبەراوردی کارنامە: سێکتەری (تەندروستی) ھەرێم بەراورد لەگەڵ کارنامەی حکومەتی ئوردن و کوێت وەردەگرین، لە کارنامەکە بەچەند دێرێک وا ھاتووە: (کاردەکەین بۆ باشترکردنی کەرتی تەندروستیی گشتی و گەیاندنی خزمەتێکی باشتری تەندروستی بە ھاوڵاتیان و ھەوڵی جێگیرکردنی سیستەمی بیمە یا خود دڵنییایی تەندروستی بە پێی پێوەری گونجاو بۆ دۆخی ھەرێمی کوردستان دەدەین. ھەروەھا کار دەکەین بۆ پێشکەشکردنی ڕەشنووسی یاسای مافی نەخۆش و رێکخستنەوەی ماف و ئەرکی پزیشکان بۆ پاراستنیان لە ھەر دەستدرێژییەک.)… بابزانین کارنامەی حکومەتی ئوردونی بۆ کەرتی تەندروستی بۆ ساڵانی (٢٠١٢ تاکو ٢٠١٦) چۆن ھاتوە: دروستکردن و نۆژەنکردنەوەی چەند نەخۆشخانەیەک –کە ژمارەیان (١٠) دانەیە و ناو و شوێنی دروستکردنیان بە تێروتەسەلی ھاتووە لەکارنامەی حکومەتی ئوردون- بەجۆرێک بۆ ھەر (١٠٠٠٠) ھاوڵاتی (١٨) قەروێلە و بۆ (١٠٠٠٠) ھاوڵاتی (٢٦) پزیشکی پسپۆر. ھەرچی کارنامەی حکومەتی کوێتی بۆ کەرتی تەندروستی بۆ ساڵانی (٢٠١٣ تاکو ٢٠١٧): قەروێڵەی نەخۆشخانەکان زیاد دەکات لە (٧٩٩٠) بۆ (١١٤٣٩)، زیادکردنی سەنتەرەکانی پزیشکی لە (١٠١) بۆ (١٢٥)، باشترکردن و پەرەپێدانی خزمەتگوزاریە پزیشکیەکان، بەرزکردنەوەی ئاستی کادیری پزیشکی، پێکھێنانی سەنتەرێکی ھەرێمی بۆ نەخۆشیە درێژخایەنە نەگواستراوەکان…ئاوا حکومەتایەتیەو پەرلەمانیش ئاوا دەتوانێ لێپێچانەوە بکات .\nیەکەم: ھۆکاری ئەو جۆرە کارنامەی حکومەتە دەگەرێتەوە بۆ زیرەکی وئەزمونی حزبی دەسەڵات لە فریودان ونەشارەزایی حزبەکانی بەشداربوو لە حکومەت، ئەمە روویەکی، رووەکەی تری دەگەرێتەوە بۆ خولیا وتوێنویەتی حزبەکان بۆ پۆست وپارە وئیمتیازاتی دەسەڵات، کە وایان لێھات دەنگ ومتمانە بە حکومەتێک بدەن کە کارنامەکەی رەنگدانەوەی واقعی وزانستی قۆناغی ئێستای کوردستان نەبێت، بەڵکو تەنھا بەرنامەیەکی پڕ لە بەڵێنی رۆژنامەوانی بێت بۆ ھەر کات وشوێنێک بگونجێت.\nدووەم: رۆڵی سەلبی ولاوازی ئەندامانی پەرلەمان زۆر بەئاشکرا رەنگی داوەتەوە لەو کارنامەی حکومەتە، لە چەپلە لێدانەکانیەوە..، چونکە پەرلەمان لەکاتی پێکھێنانی ھەر حکومەتێکی نوێ، بە پلەی یەکەم متمانە دەدات بە بەرنامەو کارنامەی حکومەت پاشان متمانە دەدات بە وەزیرەکانی کابینەکە ، بەڵام بەداخەوە ئیتفاقی حزبی بۆ پێکھێنانی حکومەتێکی بنکە فراوان چاوی ئەندامانی پەرلەمانی کەم بین کرد لەو راستیەو بنیاتنانی ژێرخانی کوردستان وخزمەتگوزاری وریشە کێشکردنی گەندەڵی و…ھتد کە ھەموو ئەوتەوەرانە بوون بە بابەتی لاوەکی بەرامبەر بە ئیستحقاقی ئینتخابی.\nسێیەم: پێویستە پسپۆران ورۆژنامەنوسان وچاڵاکوانان ورێکخراوەکانی کۆمەڵگەی مەدەنی ومیدیا ئازادەکان و…ھتد رۆڵی مێژووی خۆیان ببینن لە چاودێری وراستکردنەوەی ھەڵە جەرگبڕەکانی ئەو کابینەیەو پەرلەمانەکەی.\nبۆیە دواجار ئەگەر ھەر حکومەتێک خاوەن پرۆژەی ستراتیژی نوسراو نەبێت بە داتا وئامار کە سەقفی زەمەنی ھەبێ بۆ چوارچێوەی کارەکانی و ھەروەھا جێ بەجێ کردنی بەڵێنەکانی, ئەمە راستیەک پیشان دەدات کە لەو وڵاتە دامازراوەی بەھێز و ستراتیژیەتی روون بونی نیە، ئەو سیاسەتە خۆشی لەپێناو خۆشاردنەوەیە لە بەدامەزراوەیی کردن، حکومەت ھیچ بەڵێنێکی چوارچێوەدار پێشکەش ناکات تا لەسەر ئەو بنچینەیە خەڵک و پەرلەمان لێپێچینەوەی لەگەڵ بکات، ھەر ئەو خاڵەشە بەرەنجامی شکستی حوکمڕانی کوردیە لە رابردوو.\nئامرازی ھێنانەدی و قۆناغەکانی\n١. لایەنەکانی بەشداری حوکمەت دەبێت پابەند بن بەرانبەر جێبەجێکردنی بەڵێنەکانیان و کارنامەکانیان بەرانبەر جەماوەر. سەرۆکی حوکمەت دەبێت کارنامەی حوکمەتەکەی شۆڕبکاتەوە بۆ وەزارەتەکان بە مەبەستی جێبەجێکردنیان.\n٢. دەبێت ڕاگەیاندنی لایەنەکانی بەشداری حوکمەت داکۆکی لە بەرنامەی حوکمەت بکەن و بڵاوی بکەنەوە .\n٣. پەرلەمان بە شێوەیەکی وەرزی بەردەوام چاودێری و لێپێچینەوە بکات لە سەرۆکی حوکمەت و وەزیرەکان بۆ ئەو کارنامەیە پێشکەش کراوە .\n٤. لایەنەکانی بەشدار لە حوکمەت دەبێت وەزارەت وەربگرن نەک پۆستی وەزیر( شەریک نەک موشاریک) تاڕێگری نەمینیت لە جیبەجێ کردنی..\n٥. دەستکاری پەیڕەوی ناوخۆی حکومەت، لەبەر گرنگی دەیکەینە بابەتیکی سەربەخۆ.\nپەیڕەوی ناوخۆیی حکومەتی ھەرێمی کوردستان\nلەم چەند خاڵەی خوارەوە ئەم پێویستیانە دەخەینەڕوو:\nئەم پەیڕەوەی ئێستا کاری پێدەکەن لە ساڵی ٢٠٠٦ نوسراوەتەوە لەژێر رۆشنایی رێکەوتنی ستراتیجی لەسەردەمی دوو ئیدارەیی زەق ، ئەم پەیڕەوە زۆر بەڕوونی بەرپرسیارێتی و ماف و ئەرک و دەسەڵاتەکانی سەرۆک و جێگری سەرۆک و ئەندامانی ئەنجومەنی وەزیرانی دیاری نەکردوو، ھەروەکو لە ماددەکانی (٢-٦) بە ڕوونی دیارە، کەچی زۆر بەتێروتەسەل و بە درێژی باسی فەرمانگە و بەشە لاوەکیەکانی ھەیکەلی ئیداری ئەنجومەنی وەزیرانی کردووە ھەروەکو لە ماددەکانی (٨-١٨) دیارە.\nپەیڕەوێکی نوێ ئەم خاڵانەی خوارەوە لەخۆبگرێت:\nیەکەم: پێویستە ناوی پەیڕەوەکە لە (پەیڕەوی سەرۆکایەتی ئەنجومەنی وەزیران) بگۆڕێت بۆ (پەیڕەوی ناوخۆی ئەنجومەنی وەزیران).\nدووەم: بەرپرسیارێتی و ماف و ئەرک و دەسەڵاتەکانی سەرۆک و جێگری سەرۆک و ئەندامانی ئەنجومەنی وەزیرانی بەڕوونی و ڕاشکاوانە دیاری بکرێت ، ڕوونبکرێتەوە کە ئایا سەرۆکی ئەنجومەنی وەزیران دەسەڵات لە ئەنجومەن وەردەگرێت یان بەپێچەوانەوە؟\nسێیەم: دیاریکردنی نیسابی کۆبونەوەکان و ڕێژەی ئامادەبووان و کۆبوونەوەی ئاسایی و نائاسایی و دەسەڵاتی ئەندامانی ئەنجومەنی وەزیران بۆ داواکردنی کۆبونەوەی نائاسایی و نەھێشتنەوەی ئەم بابەتانە بۆ عورف و ئارەزووی سەرۆکی ئەنجومەنی وەزیران و سەرۆکی دیوان.\nچوارەم: دیاریکردنی مافی دەنگدان و ڕوونکردنەوەی ھێزی دەنگدانی ئەنجومەن، واتە دەنگدان تەنھا بەزۆرینەیە یان تەوافقی حزبی رۆڵی ھەیە لە پرۆسەی دەنگدان لەکاتی یەکلاییکردنەوەی پرسە نیشتمانی و بابەتە ستراتیژییەکان. ئەوە زۆر بەروونی دیارە لە برگەی سێیەمی ماددەی (٧)ی پەیڕەوی ئەنجومەنی وەزیرانی عێراقی ساڵی ٢٠١٤ کە پرسە ستراتیژیەکانی بەندکردووە بەدەنگی سێ لەسەر پێنجی ئامادەبوانی ئەنجومەن.\nپێنجەم: ئایا ڕاسپاردەی لیژنەکانی ئەنجومەنی وەزیران پێویستی بە بڕیاری سەرۆکی حکومەت ھەیە بۆ پەسەندکردنی؟ یان تەنھا لەدەسەڵاتی ئەنجومەنی وەزیرانە بڕیاری پەسەندکردنی بۆ دەربکات. ئەم پرسە بە ماددەی (١٢) و(١٣) پەیڕەوی ئەنجومەنی وەزیرانی عێراق زۆر بەروونی چارەکراوە .\nنیشانەکانی نیەت چاکی حکومەت\nزۆربەی جارەکانی پیشوو بەلێن ومژدەی وا بە خەلکی دراوە لەبارەی چاکسازی ، کەچی ئەوەی بینراوە گەندەلکاران زیاتر و بەئاشکراتر کاری خۆیان کردوە ، بۆ ئەوەی ئەو کارنامەیەو ئەو کابینەش نیەت پاکی خۆی پیشان بداو وابکا ھەمو لایەک پالپشتی بکەن چوار خالی زۆر سادە ھەیە پەیڕەوی بکا(جارێ) لەزوو ترین کاتدا:\n١- دان ھێنان بە ھەلەی پیشوو و بەڕاشکاوانە بووترێت دەسەلات خۆی سەرچاوەی گەندەلی بوە ..ئەوە نیشانەی جدیە.\n٢- ھەلمەتێکی ڕاگەیاندن بکاتە سەر گەندەلکارو دزو تالانچی ئەو وولاتە .\n٣- ئەو باسە دوور بخاتەوە کە دەووترێ ئەوەی چوو چوو ، نابێت بچێت ئیستاش ئەو مال وسامانە لەو گەنەلکارانە بسێنرێتەوە بایی ١٠٠ سالی داھاتووی کوردستانیان لایە .\n٤- داوالە ھەمولایەنەکان و دلسۆزانی وولات بکا ھاریکاریان بکا ئەویش لەلای خۆیەوە ھاریکاریان بکات بۆ ھەلدانەوەی دۆسیە مەترسیدارەکان کە تائیستا حکومەت ودام ودەزگاکانی دەسەلات وحزب ھەم شاردبوویانەوە ھەم پاسەوانیشیان دەکرد .\nبڵاوکراوەی نوێترفتوایەكی گرنگی مامۆستایانی ئاینی سەبارەت بە سیخوڕی كردن بۆ بێگانە


حكومەت دەیانكات بە پۆلیسژنان و كچانی رزگاربوی دەستی داعش بەدوای دەرفەتی كاردا دەگەڕێن\nهەولێر/ تشرینی دووەمی 2020/ وەفدێكی ژنان و كچانی رزگاربوی دەستی داعش سەردانی وەزارەتی شەهیدان و ئەنفالكراوانی هەرێم دەكەن فۆتۆ: راگەیاندنی وەزارەت\nعه‌مار عەزیز - نەینەوا\nوەزارەتی ناوخۆی حكومەتی هەرێم بەڵێنی بە بەشێك لە ژنانی رزگاربوی دەستی داعش داوە وەكو پۆلیس دایانبمەزرێنێت و رەوانەی شنگالیان بكاتەوە، ئەوەش لە چوارچێوەی رێككەوتنی شنگال كە بەپێی رێككەوتنەكە دوو هەزار و 500 كەس لە سلكی دەزگا ئەمنییەكانی عیراق دادەمەزرێنرێن.\nئەو بەڵێنەی وەزارەتی ناوخۆ، دوای سەردانی گروپێكی ژنانی رزگاربوی دەستی داعش هات بۆ لای لێپرسراوانی حكومەتی هەرێم، لە نێویاندا وەزارەتەكانی ناوخۆ و پێشمەرگە، سەردانەكە هاوكات بوو لەگەڵ رۆژی جیهانی بەرەنگاربونەوەی توندوتیژی دژی ئافرەتان.\nئەو داوایەی ژنانی رزگاربوی دەستی داعش، لە چوارچێوەی هەوڵە بەردەوامەكانیان بووە بۆ دۆزینەوەی دەرفەتی كار و دوركەوتنەوەیان لە ژینگەی كەمپەكان.\nئه‌دیبا موراد ملکو، له 22ی ئازاری 2019 له ژێر ده‌ستی داعش رزگاری بووه و لەگەڵ كچەكەی لە كەمپی مام رەشان لە دهۆك دادەنیشێت، یەكێكە لە ئەندامانی ئەو گروپە 15 كەسییەی بۆ دۆزینەوەی دەرفەتی كار پێكهێنراوە. ئەو بە (كەركوك ناو)ی وت "گروپەكەمان بۆ گه‌یاندنی داواکارییه‌کانی رزگاربووانی ده‌ستی داعش پێكهێناوە، ئێستا یەكێك لە هەوڵەكانمان ئەوەیە دەرفەتی كار بۆ ژنانی رزگاربوو بدۆزینەوە".\nیەكێك لە هەوڵەكانمان ئەوەیە دەرفەتی كار بۆ ژنانی رزگاربوو بدۆزینەوە\nگروپەكە لە ماوەكانی رابردودا سه‌ر‌دانی وه‌زیری پێشمه‌رگه، وه‌زیری کاروباری پێکهاته‌کان، ئه‌نجومه‌نی باڵای خانمان، جێگری سه‌رۆکی ئه‌نجومه‌نی نوێنه‌رانی عیراق و دواین كەس وەزیری ناوخۆی هەرێم-یان كردووە.\n"داواكاریی رزگاربووانی دەستی داعشمان بە هەموویان گەیاند، وەزیری ناوخۆ به‌ڵێنی پێداین، ژماره‌یه‌ک رزگاربوی ده‌ستی داعش وه‌کو پۆلیسی ناوخۆ دابمه‌زرێنێت لەسه‌ر میلاکی وه‌زاره‌تی ناوخۆی عیراق، بۆ ئەو مەبەستەش فایلەكانمان پێشكەشی ئیدارەی شنگال كردووە لە پارێزگای دهۆك"، ئەدیبا وایوت.\nئەدیبا زیاتر وتی "رزگاربووانی دەستی داعش كێشەی دەرفەتی كاریان هەیە و نایانەوێت هەر لە ناو كەمپدا بێ كاربن... بۆیە دامه‌زراندنی کۆمەڵێکیان وەكو پولیسی ناوخۆ هه‌لێکی باشه، ناچارین كارێك بكەین تاوەكو داهاتێک بۆ خۆمان و خێزانه‌که‌مان په‌یدابکەین".\nداود موراد خه‌تاری، لێپرسراوی بەشی په‌یوه‌ندییه‌کان و راگه‌یاندن له جڤاتی که‌سوکاری قوربانیانی ئێزیدی به (که‌رکوک ناو)ی وت "ژنانی رزگاربوی دەستی داعش، تائێستا هیچ شتێكی ئەوتۆیان بۆ نەكراوە، له‌کاتێکدا زۆرترین قوربانیانداوه و ده‌بێت باشتر خزمه‌ت بکرێت".\nبەپێی رێككەوتنی شنگال دوو هەزار و 500 كەس بۆ قەزاكە لەسەر سلكی دەزگا ئەمنییەكانی عیراق دادەمەزرێنرێن و لەو ژمارەیە هەزار و 500 كەسیان لەو ئاوارانە دەبن كە هێشتا لە كەمپەكانی دهۆك دەژین.\nداود موراد خه‌تاری وتی "وه‌زیری ناوخۆی هەرێم لە كۆبونەوەیەدا لەگەڵ ژنانی رزگاربوی دەستی داعش وتویەتی، ئه‌وه‌ی له ده‌سه‌ڵاتی من بێت ئەوەیە ئێوە بکه‌مه پۆلیسی ناوخۆ و رەوانەی شنگالتان بكەینەوە".\nئە‌وه‌ی له ده‌سه‌ڵاتی من بێت ئەوەیە ئێوە بکه‌مه پۆلیسی ناوخۆ و رەوانەی شنگالتان بكەینەوە\nئەوەی هەیە تەنیا بەڵێنە و هێشتا رون نییە چەند كەس و چۆن دادەمەزرێنرێن و كێ دەتوانێت فۆرم پڕبكاتەوە.\nهەرچەندە ژنان ئامادەیان تیایە بۆ وەرگرتنی ئەو ئەركە، بەڵام داود وتی "ژنان و کچانی رزگاربووی ده‌ستی داعش باوەڕناکه‌م بتوانن ئه‌و ئه‌رکه جێبه‌جێ بکه‌ن، چونکه بارودۆخی ده‌رونییان ئه‌وه‌ندە باش نییه به‌رگه‌ی مه‌شق و راهێنان و ده‌وام بگرن".\nهەر بۆیە داود موختاری پێشنیاری كرد، لەبری دامەزراندنیان لە سلكی ئەمنی، وەكو فەرمانبەر یان نوسەر لە بنكەكانی تەندروستی و قوتابخانەكان دابمەزرێنرێن.\nحه‌لا سه‌فیل، سێ ساڵه لە ده‌ستی داعش رزگاری بووه، به‌ڵام هێشتا چاره‌نوسی دایک، باوک و سێ برای نادیاره و بۆ بژێوی ژیانی خۆیی و خوشکه‌کانی له رێکخراوێک ئیشی پاککه‌ره‌وه ده‌کات، پێیوایە دامەزراندن وەكو پۆلیس و كارمەندی ئەمنی بۆ رزگاربوانی دەستی داعش گونجاو نییە.\nئەو به (که‌رکوک ناو)ی وت "له دوای ئه‌و هه‌موو زوڵمەی داعش، رزگاربووان ناتوانن مه‌شق و راهێنان بكەن"، بۆیە وتی "من ئاماده‌نیم ناوی خۆم تۆماربكەم، ئەو كارە له‌گه‌ڵ ئێمه‌دا ناگۆنجێت".


ئیتر قسە ئەکەم/ بەشی نۆیەم….عەبدولڕەزاق شەریف : چاوی گەل\nئیتر قسە ئەکەم/ بەشی نۆیەم….عەبدولڕەزاق شەریف\nسەید عومەر، لە ژیانی سیاسی خۆیداو لە سێ قۆناغی جیاوازدا، سێ جار سەرۆکی وەفدی رێککەوتن‌و دانوستانکار بوە:\n– سەرۆکی ھەرێم یەک جێگری ئەبێت‌و لە بزوتنەوەی گۆڕان ئەبێت.\n– جێگری سەرۆکی ھەرێم لە پەرلەمانەوە ھەڵئەبژێردرێت.\n– سەرۆکی حکومەتی ھەرێم دو جێگری ئەبێت، یەک لە یەکێتی‌و ئەوی تر لە بزوتنەوەی گۆڕان، لەبەر موراعاتی یەکێتی پێشنیاز وایە ناوی جێگر نەبێت، رەنگە یاریدەدەر یان ناوێکی تری بۆ بدۆزینەوە، بەڵام ھەمان دەسەڵات‌و پلەو ئیمتیازی جێگری سەرۆکی حکومەتی ئەبێت.\n– بزوتنەوەی گۆڕان ٦ وەزیری لە کابینەکەدا ئەبێت، دوان سیادی، دوان خزمەتگوزاری، دوانی تریش وەک سەرۆکایەتی دو دەستە (وەبەرھێنان، ناوچەدابڕاوەکان)، رەنگە ئەمەی ناوچە دابڕاوەکان بگۆڕین بە دەستەیەکی تر.\n– لە ١٢%ی پۆستەکانی فەرمانگەی پەیوەندییەکانی دەرەوە لە حکومەتی ھەرێم لەناوخۆو نوێنەرایەتییەکانی دەرەوەی وڵات بۆ بزوتنەوەی گۆڕان ئەبێت، دو نوێنەرایەتی لەدەرەوەی وڵات پشکی گۆڕان ئەبێت.\n– لە ئەنجومەنی ئاسایش، ئاسایشی گشتی، ھێزەکانی ناوخۆ، پشکی ١٢%ی پۆستەکان بۆ بزوتنەوەی گۆڕان ئەبێت.\n– چوار بریکاری وەزیر، دوان سیادی‌و ئەوانی تر خزمەتگوزاری، بۆ بزوتنەوەی گۆڕان ئەبێت.\n– لە وەزارەتی پێشمەرگە، ئەمینداری گشتی وەزارەت وەک پۆستێکی سیادی بۆ بزوتنەوەی گۆڕان ئەبێت.\n– ھەمو ئەو بریکاری وەزیر، راوێژکارو بەڕێوەبەرە گشتیانەی لەگەڵ سەرۆکی پەرلەمان‌و وەزیرەکانی کابینەی پێشودا سزادران‌و دەرکران، ئەگەڕێنەوە سەر کارەکانی خۆیان.\n– بەرێوەبەرە گشتییەکان، راوێژکارەکان بە پشکی ١٢% لەھەمو سێکتەرەکانی حکومڕانی وەرئەگیرین، دوای باسکردن‌و حسابکردنێکی ورد، زیاتر لە (٤٨) پۆستمان بەرئەکەوێت، رەنگە زیاتریش بێت.\n– لە پەرلەمانی کوردستان پۆستێکی سیادی وەرئەگرین.\n– ھەمو ئەمانە لەگەڵ پێکھێنانی حکومەتدا دەستبەکارئەبن، جگە لە بەڕێوەبەری گشتی‌و راوێژکارەکان، کە پارتی داوایکردووە مۆڵەتی سێ مانگیان بدەینێ تا جێگیریان ئەکەن.\n“پارتی لە مێژوی ژیانی سیاسی خۆیدا ھیچ رێککەوتنێکی لەگەڵ یارو نەیارەکانیدا جێبەجێ نەکردوە، ئەم رێککەوتنە ئاشتبونەوەو پۆستوەگرتنی ئەندامانی وەفدەکەی ئێمەیە، نەک ئاشتبونەوەی جەماوەری گۆڕان‌و پارتی، رێککەوتنەکە جگە لە داتاشینی چەند پلەو پۆستێکی وەزاری بۆ خۆیان، ھیچی تر نیە” ئەمە دوا قسەی من بو لەو کۆبونەوەیەدا، گومانی خۆشم لە راستگۆیی قسەکەری وەفدەکەمان نەشاردەوە.\nئەو ئەنجامەی ئێستا بزوتنەوەی گۆڕان پێی گەیشتوە، لای ھەموان چاوەڕوان کراوبو، رۆژانە لەنێو خۆماندا گفتوگۆمان لەسەر دەکرد، دەیان کەس‌و گروپی جیاجیا بەقسە، نوسراو، یاداشت‌و بەیاننامە، ئاگاداریان ئەکردنەوە لەوەی روئەداو ئەگوزەرێت، لەوەی چیتر بەردەوامبونی ئەو بەدرەفتاری‌و بەدگوفتارییە، بزوتنەوەکە بچوک دەکاتەوەو کەس نامێنێ‌و لەکەداریشمان ئەکات، یان وەکو ئەوەی یەکێک لە ھاوڕێکانمان ئەیوت” ئەم بزوتنەوەیە تادێت ئەرکمان قورسترو خۆمان سوکتر ئەکات”، لەبەرەو رو لە گفتوگۆ شەخسییەکاندا، ئەوانەی ئێستاش شەریک‌و خەریکن، ھەروا بیریان ئەکردەوەو قسەی لەوە زیاتریشیان ئەکرد، بەڵام لە راگەیاندنەکاندا ( ھاوڕێی نیوە رێگە، ھەواداری پلەو پۆست‌و ھەندێک جاریش بە خیانەت ئەو ھاوڕێ دڵسۆزانەی خۆیان پێناسە ئەکرد)، حەمە تۆفیق‌و مەلا رەئوف، شۆڕش حاجی، سێ کەسی ناو ئەو دەستەجەمعەی تۆمەتبەخشینەوەیە بون، بەڵام کە خۆیان ئەفەرۆزکران، زۆرتوندتر لە ئێمەومانان قسە ئەکەن، شۆڕش ئەڵێ” پارتی رێکخەری گشتی داناوە”، حەمەتۆفیقیش ئەڵێ” پارتی مستەفای سەید قادری داناوە”، مەلا رەئوفیش ئەڵێ” ئەو پارەیەی وەزیرەکەمان لە بەغدا بۆی ئەھێناین، وەک ئەو پارەیە بو کە فیفی عەبدە ئەیخستە مزگەوتەوە”.\nھەموان ئەیانزانی ئەمە کۆتایی یارییەکەیە، ئەشیانزانی ئیتر کوڕەکانی کاک نەوشیروان حزبیان بۆخۆیان ئەوێ، جگە لەو خوازەڵۆکە سیاسییانەی دەوروبەریان، کەسی تریان لە خانە پێویست نیە، سەید عومەر کە تەرجومەی قسەکانی ئەوانی ئەکرد، نەیئەزانی پێش خۆی ھەمومان ئەو قسانەمان لە کوڕەکان ژنەفتوە کە “ئەندامانی خانە نابێ پۆست لە حکومەت وەربگرن، شۆڕش‌و حەمەتۆفیق‌و مەلا رەئوف تەواوبون، جەمال‌و جەلال کەڵکی ئیشوکاریان نەماوە”، تەنانەت ئەو تکاو گلەییەشمان بیستەوە کە سەید عومەر بە کوڕەکانی وتبو” ئەتانەوێ منیش لابەرن”، بەڵام نمای کوڕە گەورەی کاک نەوشیروان لەوەڵامی گلەییەکەیدا دڵنیای کردبوەوە “بۆ ئەم دەورەیەش پشتیوانی ئەکەن”، دوای ئەو مشتومڕانەیان، جەلال لەشوێنی خۆی‌و جەمالیش وەک راوێژکار لەدەرەوەی گردەکە مایەوە، مەلا رەئوف‌و حەمەتۆفیق‌و شۆڕش حاجیش وەک ئەو کەشتیوانەیان لێھات کە روی لە دەریاکردو ئێستاشی لەسەر بێت ھەواڵێکی نەبوو.


ڕێنمایی نوێ بۆ پێدانی مووچە بۆ کەسانی خوار ھیڵی ھەژاری ئامادەدەکرێت\nهه‌ڵمه‌ت بتوێنی 07/12/2019 - 23:11 بڵاوکراوەتەوە لە هەمەجۆر\nبەڕێوەبەری گشتی چاودێری و کۆمەڵایەتی سلێمانی ڕایگەیاند بە پێی ئامارێک لە سنووری سلێمانی (٣١ ) ھەزار کەس لە خوار ھیڵی ھەژارییەوەن و بەمەبەستی بڕینەوەی مووچەش بۆیان ھەردوو وەزارەتی پلاندانان و کاروکاروباری کۆمەڵایەتی حکوومەتی ھەرێمی کوردستان سەرقاڵی ئامادەکردنی ڕێنمایی تازەن.\nعومەر عەبدوڵڵا، بەڕێوەبەری گشتی چاودێری و گەشەپێدانی کۆمەڵایەتی سلێمانی بە (باسنیوز) ی ڕاگەیاند: "بەپێی ئامارێک لە ھەرێمی کوردستان (١٠٠ ) ھەزار کەس پێشووتر مووچەی چاودێری خێزانییان وەرگرتووە کە زۆرێکیان لە خوار ھیڵی ھەژارییەوە بوونە کە لەو ڕێژەیە (٣١) ھەزارییان لە سنووری سلێمانین".\nگوتیشی: "بەھۆی قەیرانی دارایی کە چەند ساڵی ڕابردوو ھەرێمی کوردسنانی گرتەوە مووچەی تەواوی ئەو کەسانە بڕدرا و لە ئێستاشدا کە بارودۆخی ئابووری ھەرێم جێگیر بووەتەوە ھەردوو وەزارەتی پلاندانان و کاروکاروباری کۆمەڵایەتی بەھاوکاری ڕێکخراوی (یوئێن دی پی) سەرقاڵی داڕشتنەوەی ڕێنمایی تازەن بۆ دیاریکردنی ئەو کەسانەی لەخوار ھیڵی ھەژارییەوەن تا مووچەیەکی شایستەیان بۆ بڕدرێتەوە".\nڕاشیگەیاند: "بەرنامە ھەیە لە داهاتوویەکی نزیکدا لایەنە پەیوەندیدارەکان گفتوگۆ لەسەر ئەو ڕێنماییانە بکەن و دواتر ھاوپێچی داواکارییەک بۆ خستنە باری جێبەجێکردن و بڕینەوەی مووچە بۆ ئەو کەسانە، پڕۆژەکە ئاراستەی حکوومەتی ھەرێمی کوردستان بکرێت".\n"خەریکە پڕۆژەی رێگای سلێمانی - دەربەندیخان بە دەردی ١٠٠ مەترییەکەی سلێمانی دەچێت"\nلەبارەی خراپیی کوالێتی بەشە ئاردی هاووڵاتیانی سنووری هەڵەبجە بەدواداچوون دەکرێ\nسلێمانی.. دوو پرۆژەی گواستنەوەی وزەی کارەبا جێبەجێ دەکرێن


ئاکۆ وەهبی: وه‌ڵامێك بۆ گۆڕانخوازان ئینجا كاك مه‌لا به‌ختیار. – WTARIKURD\nئاکۆ وەهبی: وه‌ڵامێك بۆ گۆڕانخوازان ئینجا كاك مه‌لا به‌ختیار.\nA- ئه‌وانه‌ی ده‌ڵڕه‌نجاو و ناڕازین له هه‌ندێ له گێڕانه‌وه‌كانی نووسه‌ر كه به ته‌شهیر و ناوزڕاندن له قه‌ڵه‌می ده‌ده‌ن بۆ ناو و ناوبانگی كه‌سیی خۆیان. من ئه‌م جۆره وه‌ڵامدانه‌وانه به مافێكی ئاسایی و ڕه‌وای ئه‌و كه‌سانه ده‌زانم.\nB- ئه‌وانه‌ی به‌شداربووی یه‌كێك له‌و ڕووداوانه‌ن كه كاك مه‌لا به‌ختیار باسی كردوون، به‌ڵام باسكردنه‌كه‌ی كاك به‌ختیار به بابه‌تی و گێڕانه‌وه‌یه‌كی ڕاست و دروست دانانێن و به هه‌قی خۆیانی ده‌زانن سه‌رله‌نوێ ڕووداو و به‌سه‌رهاته‌كه به ڤێرژنی خۆیان بگێڕنه‌وه. به لای منه‌وه، ئه‌م جۆره وه‌ڵامه‌شیان ئاسایی و گونجاوه و له خزمه‌تی زیاتر ڕوونبوونه‌وه و ده‌ركه‌وتنی ڕاستییه مێژووییه‌كانه.\nC- ئه‌وانه‌ی به دۆكیومێنت و به‌ڵگه‌ی متمانه‌پێكراوه‌وه، ده‌یانه‌وێ داكۆكی له ڕاست و دروستی ئه‌و سیاسه‌تانه‌ی نه‌وشیروان مسته‌فا بكه‌ن كه كاك مه‌لا به‌ختیار له كتێبه‌كه‌یدا باسی كردوون. ده‌كرێ ئه‌مانه‌ش هه‌مان ئه‌و ڕووداوانه بگێڕنه‌وه به‌ڵام له گۆشه‌نیگایه‌كی جیاوازه‌وه كه بێ شك یارمه‌تی خوێنه‌ر ده‌ده‌ن بۆ هه‌ڵسانگاندنێكی بابه‌تییانه تری ڕووداوه‌كانی شۆڕش.\nD- ئەوانه‌ی؛ بێ خوێندنه‌وه‌ی كتێبه‌كه، بێ هیچ زانیاری و شاره‌زاییه‌ك له ڕووداوه‌كانی زه‌مه‌نی شۆڕش، وه‌ك په‌رچه‌كرداری به‌رنامه ته‌له‌فزیۆنییه‌كه‌ی ڕووداو، یان ته‌نها له ڕق و كینه‌ی شه‌خسییان بۆ كاك مه‌لا به‌ختیار، له بری وه‌ڵامی بابه‌تییانه، كه‌وتوونه‌ته جنێو و قسه‌ی سووك و به‌دڕه‌وشتانه، تا ڕاده‌ی هێرش و تانه‌وته‌شه‌ر بۆ سه‌ر خێزان و هاوسه‌ره‌كه‌ی. ئه‌م به‌ناو وه‌ڵامدانه‌وانه، یان ڕاستر بڵێین، ئه‌م جنێونامانه، نه‌ك ناچنه شوێنی خزمه‌ت به نه‌وشیروان مسته‌فا و بیروباوه‌ڕ و مه‌بادئی، به‌ڵكو به‌لای منه‌وه، ده‌چنه خانه‌ی به‌دڕه‌وشتی و ڕووتبوونه‌وه له هه‌موو به‌هایه‌كی جوانی مرۆڤانه.\nE- دوا گرووپی وه‌ڵامده‌ره‌وه‌كان، ئه‌و ئه‌ندامانی بزووتنه‌وه‌ی گۆڕان و گۆڕانخوازانه‌ن كه دوور و نزیك هیچ شتێك له‌گه‌ڵ ئه‌و مێژووه‌دا كۆیان ناكاته‌وه كه كاك مه‌لا به‌ختیار له گۆشه‌نیگای خۆیه‌وه گێڕاویه‌تییه‌وه. تیایاندایه ته‌نانه‌ت بۆ ڕۆژێكیش یه‌كێتی نه‌بوون، هه‌تا ئه‌و مێژووه‌ی یه‌كێتی به هی خۆیان بزانن و هه‌قیان بێ داكۆكی لێ بكه‌ن. زۆر له‌و وه‌ڵامانه‌ش كه من بینیومن، داكۆكی نین له گۆڕان به‌رامبه‌ر به‌و ئاماژانه‌ی كاك مه‌لا به‌ختیار له كتێبه‌كه‌یدا مه‌به‌ستی له بزووتنه‌وه‌كه‌یان بووه. به‌ڵكو داكۆكیكردنه‌كه‌یان ته‌نها له‌و بڕیاره سیاسیانه‌ی نه‌وشیروان مسته‌فایه كه له ماوه‌ی بیست بۆ بیستوپێنج ساڵ به‌ر له دروستبوونی گۆڕان داونی.\nA- مێژووی گۆڕان له دوای ٢٥ی ته‌مووزی ٢٠٠٩ وه ده‌ستپێده‌كات، نه‌ك له زه‌مانی شۆڕشی یه‌كێتی و شه‌ڕ و ئاژاوه‌ی براكوژی و كوشتاری پشتئاشان و چه‌ككردنی ئاڵای شۆڕش و گرتن و ئازاردانی سه‌ركرده‌كانییه‌وه.\nB- ڕاسته دامه‌زرێنه‌ر و ڕێكخه‌ری بزووتنه‌وه‌ی گۆڕان له ماوه‌ی نزیكه‌ی هه‌شت ساڵدا نه‌وشیروان مسته‌فا بووه، به‌ڵام ئه‌و بۆ جیاكردنه‌وه، هێڵێكی تۆخی له نێوان ئه‌و مێژووه و دامه‌زراندنی بزووتنه‌وه‌ی گۆڕاندا كێشاوه. ئه‌وه‌ی كاك مه‌لا به‌ختیار باسی ده‌كات مێژووی شاخ و هه‌وڵی چه‌سپاندنی ده‌سه‌ڵاتی دووبه‌ره‌كی حیزبی و سیستمی حیزبی شموولی و ”پارتی پێشڕه‌و“ و و شه‌رعیه‌تی شۆڕشگێڕانه‌یه. له كاتێكدا گۆڕان بۆ ڕه‌تكردنه‌وه‌ی ئه‌و شه‌رعییه‌ته و ئه‌و دووبه‌ره‌كییه دروستبووه. بۆ ئه‌وه دروستبووه له جێیدا سیستمی هاووڵاتی بوون دابمه‌زرێنێ. بۆیه هه‌ر جۆره داكۆكییه‌ك له لایه‌ن بزووتنه‌وه‌كه و گۆڕانخوازه‌كانی، له‌و مێژووه‌ی پێشوو و ڕووداوه‌كانی، جا بكه‌ره‌كه‌ی هه‌ر كه‌سێك بێ، پرسیاری جددی له‌سه‌ر ڕاستگۆیی گۆڕان دروستده‌كا.\nC- نه‌وشیروان مسته‌فا بزووتنه‌وه‌یه‌كی نوێی له وێنه‌ی حزبێكی شموولی وه‌ك یه‌كێتی دا دروستنه‌كردووه، تا زۆر مه‌به‌ستی بێ مێژووه‌كه‌ی نه‌خرێته ژێر پرسیاره‌وه و داوا له ئێوه‌ی گۆرانخواز بكا داكۆكی لێ بكه‌ن! ئه‌و بۆ یه‌كه‌م جار له مێژووی كورددا، گۆڕانی وه‌ك حیزبێكی مه‌ده‌نی و ئینتخابی دروستكرد كه درێژكراوه‌ی مێژووی ئه‌و حیزبه كوردییانه نه‌بێ كه له نێو جوڵانه‌وه و شۆڕشی ڕزگاری نیشتیمانی دا دروستبوون. به‌ڵكو حیزبێكی دروستكرد، بێ چه‌ك، بێ له‌شكر، بێ زیندان، بێ داوده‌زگای ده‌وڵه‌تی، بێ په‌یوه‌ندی گومانلێكراوی ناوه‌كی و ده‌ره‌كی.\nD- كاك مه‌لا به‌ختیار به چه‌ك و بیكه‌یسی نه‌هاتۆته سه‌ر گرده‌كه، هه‌تا وه‌ڵامدانه‌وه‌ی به ئه‌ركی گۆڕانخوازان دابنێن. ئه‌و ته‌نها كتێبێكی نوسیوه و وشه‌ی ڕیزكردووه و ڕه‌خنه‌ی له بڕیاره سیاسییه‌كانی نه‌وشیروان مسته‌فا گرتووه. بۆیه پێویسته به ڕێزه‌وه وه‌ڵامیشی به وشه و ئار‌گومێنت و دۆكیومێنته‌وه بدرێته‌وه. ئه‌ویش له لایه‌ن گۆڕان و گۆڕانخوازانه‌وه نا، به‌ڵكو له‌لایه‌ن ئه‌و فیگه‌ر و كه‌سایه‌تییه به‌ڕێز و ویژدان زیندووانه‌ی كاراكته‌ری نێو ئه‌و مێژوو و ڕووداوانه بوون یان له لایه‌ن كه‌سانی ئاكادیمی و مێژوونوسی بێ لایه‌نه‌وه، ئه‌ویش نه‌ك به هێرشی ناڕه‌وا و تانه‌وته‌شه‌ر و موهاته‌رات.\nE- جێی داخه ده‌بینم كه‌سانێك به ڕیا و به ناوی داكۆكی له نه‌وشیروان مسته‌فاوه وه‌ڵامده‌ده‌نه‌وه، له كاتێكدا خۆیان یه‌كێكن له شێوێنه‌ری كه‌له‌پور و سه‌ره‌تا بنچینه‌ییه‌كانی گۆڕانی نه‌وشیروان مسته‌فا.\nF- نه‌وشیروان مسته‌فا تا له ژیاندا بووه هه‌موو ئه‌و ڕووداوانه‌ی گێڕاوه‌ته‌وه كه كاك مه‌لا به‌ختیار له كتێبه‌كه‌یدا باسی كردوون. به‌ڵام دیاره به بێ لایه‌نانه نا، به‌ڵكو له گۆشه‌نیگای خۆیه‌وه. ئه‌و له بیروه‌رییه‌كانی دا به ڕوونی دانی به به‌رپرسیارێتی خۆیدا ناوه بۆ هه‌موو بڕیاره سیاسییه‌كانی، به باش و ”خراپ“ییه‌وه. واته ته‌قدیسی مێژووی تانانه‌ت خۆشی نه‌كردووه. ڕای وا بووه كه هیچ مرۆڤێك بێ هه‌ڵه و خه‌وش نییه. مرۆڤ كه سه‌ركرده بێ، بێ شك كاری ڕاست و كاری هه‌ڵه‌ش ده‌كا، بۆیه پێویسته به‌رپرسیارێتی باش و خراپی سیاسه‌ته‌كانی خۆشی هه‌ڵگرێت.\nG- نه‌وشیروان مسته‌فا خۆی خاوه‌نی ده‌سته‌واژه‌ی ”دێواندنه“ و له چه‌ندین بۆنه‌دا به دیارده و خوو و هه‌وڵێكی میدیای حیزبی شموولی داناوه بۆ دروستكردنی دیكتاتۆرییه‌ت و شه‌خسپه‌رستی و ته‌قدیسی سه‌ركرده به جۆرێك كه گوایه دووره له هه‌ڵه‌و و له سه‌روو ڕه‌خنه‌وه‌یه.\nH- نه‌وشیروان مسته‌فای قۆناغی ئۆپۆزسیۆن و ڕه‌خنه‌گری سیستمی حیزبی كوردی؛ نه‌وشیروان مسته‌فای ناو بزووتنه‌وه‌ی ڕیفۆرم و پاشان دروستكردنی بزووتنه‌وه‌ی گۆڕان، پرسیاری له‌سه‌ر كۆی سیستمی به‌ڕێوه‌بردنی شه‌رعییه‌تی شۆڕشگێڕی داناوه. ئه‌م قۆناغه نوێیه‌ی تێكۆشانی ئه‌و زاته، له پێداچوونه‌وه‌ی هه‌ڵسوكه‌وت و شێوازی قسه و ده‌ربڕینه‌كانیشدا هه‌ستی پێ ده‌كرا. ئه‌و خۆی به‌شێكی زۆری له‌و مێژووه‌ی شۆڕش، به مێژووی خوێنڕشتن و كوشتوكوشتاری ناڕه‌وا ناوزه‌دكردووه، بۆیه له‌و ماوه‌یه‌دا داوای له‌یه‌كتربووردن و هه‌ڵنه‌دانه‌وه‌ی ئه‌و گۆڕ و ئێسك و پروسكانه‌ی له هاوڕێكانی ده‌كرد.\nI- نه‌وشیروان مسته‌فا له ماوه‌یه‌كی كورتدا چه‌ند كه‌سی دڵشكاوی ئاشتكرده‌وه، به بانگكردنی كه‌سه‌كه، گه‌ر له ژیاندا مابێ، نامه بۆ نووسین یان بانگكردن و داوه‌تكردنی كه‌سوكاری. كه هه‌موو ئه‌مانه شایه‌تین بۆ داننانی به ناڕاستی هه‌ندێ له سیاسه‌ت یان بڕیاری كاتی شۆڕشی خۆیدا. به‌ڵام بۆ یه‌ك ڕۆژ گوێت لێی نه‌ده‌بوو، خۆی له به‌رپرسیارێتییه‌كی ئه‌و ڕووداوانه بدزێته‌وه. ئه‌و ده‌یوت ”كه سه‌نگه‌رت له كه‌سێك گرت و له سه‌نگه‌ره‌كه‌ته‌وه ته‌قه‌ت لێی كرد، چاوه‌ڕوان مه‌به له وه‌ڵامدا له سه‌نگه‌ری به‌رامبه‌رته‌وه گوڵ و گوڵزارت تێ بگیرێ!“\nJ- تۆ گه‌ر گۆڕانخوازبی و چاوه‌ڕوانی گۆڕینی ئه‌م كۆمه‌ڵه‌ت لێ بكرێ، ده‌بێ دژ به هه‌ر دیارده‌یه‌كی گرتن و ئازاردان و سه‌ركوتكردنێك بی، له هه‌ر شوێن و كات و ساتێكدا، له لایه‌ن هه‌ر لایه‌ن و گروپه‌كه‌وه كرابێ و به هه‌ر پاساو و هه‌لومه‌رجێكی شۆڕشگێڕانه‌ش ئه‌نجام درابێ، نه‌ك نامه‌ی پاكانه‌ی زیندانییه‌ك بڵاوبكه‌یته‌وه كه له چاوه‌ڕوانی مه‌رگدا بووبێ. چما ئه‌و دۆكیومێنتانه لای نه‌وشیروان مسته‌فا خۆی نه‌بوون؟ بۆ به درێژایی ئه‌و هه‌موو ساڵه بڵاوینه‌كردنه‌وه؟ بۆ له كاك ئیبراهیم جه‌لالی وه‌رگرته‌وه و پاشان په‌یمانی خۆی شكاند و ڕاده‌ستی نه‌كرده‌وه، نه‌وه‌ك له بیره‌وه‌رییه‌كانیدا بڵاویان بكاته‌وه؟\nK- تۆی گۆڕانخواز كارێكی پر له نیفاق ئه‌كه‌یت، گه‌ر بۆ پاساوی هیچ ڕووداوێكی كوشت و بری سه‌رده‌می شاخ بگه‌ڕێیت. ئه‌وه كوا كاری تۆیه. له كوێی مانیفێستی دامه‌زراندنی گۆڕان و پاشان به‌رنامه ئینتیخابییه‌كانی دا جێی ده‌كه‌یته‌وه؟! گۆڕان ده‌بێ شه‌ڕی ”براكوژی“ له هه‌موو مێژووی بزووتنه‌وه‌ی كورددا به ڕه‌هایی مه‌حكووم كا، بێ لێده‌ركردنی هیچ شه‌ڕ و كوشتارێكی ناڕه‌وا. لێكدانه‌وه و هه‌ڵسه‌نگاندنی ئه‌و ڕووداوانه‌ش جێ بهێڵێ بۆ مێژوونووسان و كه‌سانی ئاكادیمی، یان بۆ ئه‌و كه‌سایه‌تییانه‌ی ئه‌و مێژووه به مێژووی خۆیان ده‌زانن وه‌یاخود كاره‌كته‌ری یه‌كێك له ڕووداوه‌كانی بوون، نه‌ك ببێته كاری گۆڕانخوازان!\nL- گۆڕان ده‌بێ له‌گه‌ڵ ئازاری هه‌موو به‌ندكراوێكی سیاسیدا بێ، به‌بێ جیاوازی و هه‌رگیز نه‌گه‌ڕێ بۆ پاساوی له‌زیندان كردنی هیچ به‌ندكراوێك له‌سه‌ر جیاوازی بیروباوه‌ڕی، جا هۆكاری گرتنه‌كه‌ی له چاوی شۆڕش و شۆڕشگێڕه‌كاندا هه‌ر چه‌ند ڕه‌وا و هه‌قیش بووبێ.\nبه‌ڕێزم، من هه‌ست به دڵشكاویت بۆ هیلاكبوونی سه‌ره‌تای شۆڕشت ده‌كه‌م و لێشی ده‌گه‌م. له چاوی ئه‌مڕۆشمه‌وه (نه‌ك ڕۆژی خۆی) زیندانیكردن و ئازاردانی به‌ڕێزت و هاوڕێكانت زۆر به ناڕه‌وا ده‌بینم، هه‌روه‌ك چۆن ته‌واوی ئه‌و كوشتن و ڕووداوه توندوتیژیانه‌ی سه‌رده‌می شۆڕش كه باست كردوون، به ناهه‌ق و ناڕه‌وا ده‌بینم، جا بكه‌ره‌كانی هه‌ر كه‌سێك بن.\n1- به داخه‌وه نه‌تتوانیوه له‌و گرێی هه‌ست به غوبن و دڵشكاوییه‌ی پێشووی خۆت ده‌رچیت و ڕووداوه‌كان به‌ریته‌وه بۆ زه‌مه‌نی بێ به‌زه‌یی ئایدیۆلۆژیای نه‌گریس و سه‌رده‌می به‌لاداخستنی ناكۆكییه‌كانی نێو شۆڕش به چه‌ك كه (به ڕای من) له ساڵی 1964 وه ده‌ستپێده‌كات هه‌تا 1998. ئه‌مه ئه‌گه‌ر ئه‌و مێژووه تا ئه‌مڕۆش ئه‌گه‌ری درێژبوونه‌وه‌ی له ئارادا نه‌بێ، له سایه‌ی بوون و به‌رده‌وامی ئه‌و دوو حیزبه شموولییه چه‌كدار و شێوازده‌وڵه‌ته‌ی، به‌ڕێزت هه‌تا ئه‌مڕۆ وه‌ك ”چه‌پ“ و ”سۆشیال دیموكراتێك“ له نێویاندا كارده‌كه‌یت.\n2- من بۆ خۆم وه‌ك یه‌كێك له ئاگاداره‌كانی به‌شێك له‌و مێژووه دوورودرێژه‌ی نه‌وشیروان مسته‌فا، دڵنیام له پاڵ سیفات و نه‌ریتی ئازایه‌تی، جوامێری و خۆڕاگری دا، له‌پاڵ ده‌یان هه‌ڵوێستی پڕ له بوێری و خۆنه‌ویستی ئه‌و زاته‌دا، كه به دڵنیاییه‌وه جێگای شانازین، بێ شك، ده‌یان كار و بڕیار و هه‌ڵوێستی سیاسیی هه‌ڵه‌شی هه‌ن كه شایه‌ن به خستنه ژێر ڕه‌خنه‌ی جدی و پرسیار و لێكۆڵینه‌وه‌ن.\n3- له‌گه‌ڵ هه‌ق پێدانت كه باس له ئازاره‌كانی پێشووی خۆت ده‌كه‌یت، ڕه‌خنه‌شم لێت ئه‌وه‌یه كه هیچ ڕۆژێك به‌م جدیه‌ت و و‌ردودرشتی و ڕاشكاوییه باست له‌و ڕۆژگاره نه‌كردووه، تا نه‌وشیروان مسته‌فا وه‌ڵامی خۆیت بداته‌وه، یان بانگت بكات و داوای لێبووردن و لێخۆشبوونت لێ بكا، وه‌ك چۆن له گه‌ڵ چه‌ندین كه‌سی تری نێو ئه‌و مێژووه به‌سه‌رچووه‌دا كردوویه‌تی.\n4- زۆربه‌ی ئه‌وانه‌ی به‌ڕێزت نوسیوتن، باسی مێژوویه‌كه سی بۆ چل ساڵی به‌سه‌ردا ڕۆشتوون كه ده‌بوو بتگێڕایه‌ته‌وه و بتبه‌ستایه‌ته‌وه به‌و زه‌مه‌نه‌ی شۆڕشی چه‌كداریی و زمانی چه‌ك و فیشه‌ك، بێ ڕكابه‌ر، پاڵه‌وانی گۆڕه‌پانه‌كه بوون. نه‌وشیروان مسته‌فای دوای ڕاپه‌ڕین، یه‌كێكه له‌و پێشمه‌رگانه‌ی ده‌یان وتار و نوسین و كۆڕ و سیمیناری، شایه‌تی ئه‌وه‌ن، ده‌ستبه‌رداری ئه‌و شه‌رعییه‌ته شۆڕشگێڕانه‌یه بووه كه به‌ڕێزت باسی ده‌كه‌ی. ئه‌و داوای ده‌وڵه‌تی مه‌ده‌نی و هاووڵاتیبوونی كردووه، له به‌رامبه‌ر به‌و دوو حیزبه‌ی تا ئه‌مڕۆش ئاماده نین تۆزقاڵێك له‌و شه‌رعییه‌ت و مێژووه چه‌كدارییه دوور بكه‌ونه‌وه.\n5- دوا قۆناغی كاری نه‌وشیروان مسته‌فا، دروستكردنی ئه‌و بزووتنه‌وه مه‌ده‌نییه بوو كه بووه جێی متمانه‌ی نیو ملیۆن ده‌نگده‌ر. بزووتنه‌وه‌یه‌ك كه بووه جێی متمانه‌ی زۆر له كه‌سه نه‌یاره‌كانی پێشووی نێو ئه‌و مێژووه‌ی به‌ڕێزت باسی ده‌كه‌ی. بزووتنه‌وه‌یه‌ك، سه‌دان ئه‌ندامی دێرینی حیزبی شیوعی، ئاڵای شۆڕش، پاسۆك، حزبی سۆشیالیست، ڕه‌وتی كۆمۆنیست و حیزبه ئیسلامییه‌كانی له‌سه‌ر بنچینه و ئه‌ساسێكی نوێی جاواز له حیزبه شموولی و چه‌كداره‌كانی كوردستان، له‌خۆگرت. به ئازایه‌تی و ڕاستگۆیی بۆت ده‌نوسرا، گه‌ر وه‌ڵامی ئه‌و پرسیاره‌ت بدایه‌ته‌وه؛ بۆ له‌و دوا قۆناغه‌دا، گه‌لێ له هاوڕێكانی ئاڵای شۆڕشت پشتیان له به‌ڕێزت كرد و ڕوویان كرده نه‌وشیروان و بزووتنه‌وه‌ی گۆڕان.\n6- ئه‌وه ڕاسته كه هه‌تا ئێستا حیزبه شموولییه‌كانی كوردستان هه‌ر هه‌وادار و كه‌سانی خاوه‌ن به‌رژه‌وه‌ندی خۆیان هه‌ن و له ده‌وریان كۆبوونه‌ته‌وه، به‌ڵام زۆریشن ئه‌وانه‌ی ئه‌و مێژووه‌یان جێ هێشتووه و له هه‌وڵی پێكه‌وه‌نان و دامه‌زراندنی ئه‌و خه‌ونی ده‌وڵه‌تی مه‌ده‌نییه‌ی نه‌وشیروان مسته‌فادان، تا بتوانن له داهاتوودا، چه‌ك و پاره و جومگه‌كانی ده‌سه‌ڵات و پاوانخوازییان له لا نه‌هێڵن.\nسەرکۆ یونس:گەشتوگوزار بەڕەڵـــــایی نیە، داهــــــاتـــــە.


ئاسیاسێڵ - ویکیپیدیا، ئینسایکڵۆپیدیای ئازاد\nدۆزینەوەی سەرچاوە: "ئاسیاسێڵ" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\ntelecommunications، mobile phone industry\n١ی کانوونی دووەمی ١٩٩٩\nکۆمپانیای پشکدار، کۆمپانیای تایبەت\nکۆدی تۆڕی مۆبایل\nلۆگۆی کۆمپانیای ئاسیاسێڵ\nکۆمپانیای ئاسیاسێڵ کۆمپانیای پەیوەندیکردن و تۆڕی گەیاندنی مۆبایلە لە وڵاتی عێراق. ئەم کۆمپانیایە لە ساڵی ١٩٩٩ بۆ یەکەم جار لە شاری سلێمانی دامەزرا. لەسەر دەستی بازرگان فاروق مەلا مستەفا تۆڕەکانی ئاسیاسێڵ ئێستا لە ھەموو عێراق کاری پێدەکرێت.\nئاسیاسێڵ یەکەمین کۆمپانیای مۆبایلە لە عێراقدا، کە ساڵی ١٩٩٩ لە شاری سلێمانی دامەزرا. لەگەڵ ھاتنە ژوورەوەی ئاسیاسێڵ بۆ ناو ئەم جۆرە بازاڕە پڕ ڕکابەرییەی جیھانی پێشکەوتوو، موژدەی لەدایکبوونی سەردەمێکی نوێی گەیاندنی ھێنایە ئاراوە لە سەرانسەری وڵاتدا، و ھەروەھا ڕێگەی خۆشکرد بۆ تۆڕەکانی تری گەیاندن کە شوێن پێی ھەڵگرن. لێرەدا دەتوانین ھەرئەوەند بڵێین کە پێشەنگی کۆمپانیاکانی مۆبایلە لە عێراقدا.\nئاسیاسێڵ لە سەردەمێکی سەختی مێژووی عێراقدا ھاتە کایەوە، لەو کاتانەی ئابووری عێراق لە داڕماندا بوو لە ئەنجامی سزا ئابورییەکانی کە ساڵانێک بەسەریدا سەپێنرابوو، بەڵام لەگەڵ ئەو جەنگە سەختەشدا، ئاسیاسێڵ ھەر بەرەو پێش چوو. بە یەکەمین پرۆسە بازرگانییەکانی لە ساڵی ٢٠٠٠دا دەستی پێکرد و توانی بەردەوام بێت و کۆشش بکات.\nلە تشرینی یەکەمی ٢٠٠٣، ئاسیاسێڵ توانی مۆڵەتی سیستەمی یەکگرتووی مۆبایل (GSM) بۆ ماوەی دوو ساڵ بەدەست بھێنێ، و کەوتە فراوانکردنی ڕووبەری ئەو بەشداربووانەی کەبوونی تۆڕێکی مۆبایلی زۆر باشیان بە پێویست دەزانی، و سنووری کارپێکردنی مۆڵەتەکە لە ساڵی (٢٠٠٥)ەوە فراوانکرا بەڕادەیەک بچێتە ھەموو شارەکانی عێراقەوە، و بەو شێوەیە ئاسیاسێڵ بووە تەنھا تۆڕی گەیاندن کە ھەموو عێراق بگرێتەوە.\nدەرەنجامی ھەوڵەکانی گەیاندییە ئەوەی کە لە مانگی ئابی ٢٠٠٧ مۆڵەتێکی ناوخۆیی وەربگرێت بۆ ماوەی ١٥ ساڵ، تا ببێتە تاکە تۆڕی گەیاندن لە وڵاتدا کە بە سیستەمی پەیوەندی مۆبایل کاردەکات لە فراوانترین ڕووبەردا، و تا ئێستا سەرکەوتنی گەورەی بەدەستھێناوە، کە ئەنجامەکەی فراوانبوون و گەشەکردنی کۆمپانیا بووە و ئێستا لە سایەیدا زیاتر لە ٢٩٠٦ کارمەند کاردەکات تا ئەمڕۆ بتوانێت کاری بازرگانی تر ئەنجام بدات، ئێستا خزمەتگوزارییەکانی بە نزیکەی ١٣ ملیۆن بەشداربوو پێشکەشدەکات لە سەرتاسەری وڵاتدا.\nen:Main Page ویکیپیدیای ئینگلیزی\nوەرگیراو لە «https://ckb.wikipedia.org/w/index.php?title=ئاسیاسێڵ&oldid=841979»\nکۆمپانیاکانی تۆڕی مۆبایل لە عێراق\nئەم پەڕەیە دواجار لە ١٨:٣٢ی ٢١ی ئەیلوولی ٢٠٢١ نوێ کراوەتەوە.


👁 Denna post har tittat 4,506 gånger\n👁 Denna post har tittat 1,471 gånger\n👁 Denna post har tittat 4,642 gånger\n👁 Denna post har tittat 1,865 gånger\n👁 Denna post har tittat 861 gånger\n👩 تیرۆری ژنان پاش کوشتنیان Kvinnors problem\n📅 Lades Sep 17 2019 5:32PM\n👁 Denna post har tittat 379 gånger\nبە دەیان گۆڕی بێ ناونیشان لە گۆڕستانێکی شاری سلێما [ Mer... 👁] ✖ ✖ 1 1 ✔ 99% ✍ J.O.E. 17-9-2019 17:32:03\n👩 چیرۆکی تیرۆری سەمەری 6 ساڵان Kvinnors problem\n📅 Lades Oct 15 2019 3:16PM\n👁 Denna post har tittat 809 gånger\nسەمەر سەڵاح، جەستەی تەواو شێوێنرابوو، سەری لە جەست [ Mer... 👁] ✖ ✖ 2 1 ✔ 99% ✍ J.O.E. 15-10-2019 15:16:16\n👩 چیرۆکی کوشتنی شادیە جاسم Kvinnors problem\n📅 Lades Sep 2 2019 1:28AM\n👁 Denna post har tittat 1,423 gånger\nڕۆژی شەمە 01-09-2019 کاتژمێر 11 سەر لە بەیانی، ئاف [ Mer... 👁] ✖ ✖ 1 0 ✔ 99% ✍ J.O.E. 2-9-2019 1:28:20\n👩 خەولە، قوربانی خۆشەویستیە Kvinnors problem\n📅 Lades Aug 12 2020 12:26AM\n👁 Denna post har tittat 285 gånger\nماوەیەک بوو خەولە پەیوەندی خۆشەویستی لەگەڵ کوڕێک ه [ Mer... 👁] ✖ ✖ 0 1 ✔ 99% ✍ J.O.E. 12-8-2020 0:26:24\n👩 ژن کوشتن لەسەر شەرەف راگرن Kvinnors problem\n📅 Lades Sep 25 2019 6:06PM\n👁 Denna post har tittat 1,506 gånger\nبەدروشمی ژن کوشتن لەسەر شەرەف راگرن ژمارەیەک لەچال [ Mer... 👁] ✖ ✖ 2 1 ✔ 99% ✍ N.I. 25-9-2019 18:06:01


وڵامی وەزارەتی دەرەوەی ئۆتریش بۆ ناوەندی هاوکاریی حیزبەکانی کوردستانی ئێران – کوردستان و کورد\nوڵامی وەزارەتی دەرەوەی ئۆتریش بۆ ناوەندی هاوکاریی حیزبەکانی کوردستانی ئێران\nوەزارەتی دەرەوەی دەوڵەتی فیدراڵی ئۆتریش وەڵامی نامەی ناوەندی هاوکاریی حیزبەکانی کوردستانی ئێرانی دایەوە.\nبۆ گەیاندنی دەنگی خەڵکی رۆژهەڵاتی کوردستان سەبارەت بە هەڵکوتانی ئەم دواییانەی ناوەندە ئەمنییەتییەکانی رژێمی کۆماری ئیسلامیی ئێران بۆسەر چالاکانی سیاسی و مەدەنی و دەستبەسەرکردنی کوردانی رۆژهەڵاتی کوردستان بە گشتی، ناوەندی هاوکاری حیزبەکانی کوردستانی ئێران ، نامەیەکیان بە زمانی ئۆتریشی بۆ بەرپرسانی ئەو وڵاتە ناردبوو.\nپاش گەیاندنی ئەو نامەیە بۆ لایەنە بەرپرسەکانی وڵاتی ئۆتریش، وەزارەتی دەرەوەی دەوڵەتی فیدراڵی ئۆتریش، وەڵامی نامەی ناوەندی هاوکاریی حیزبەکانی کوردستانی ئێرانی دایەوە.\nوەزارەتی دەرەوەی ئۆتریش دەڵێ:\nئێوە دەبێ لەوە دڵنیا بن کە هەوڵ و تێکۆشانی وڵاتی ئۆتریش بۆ دەستپێکردنەوەی وتووێژەکانی ناوکیی “بەرجام”، بە هیچ شێوەیەک لەگەڵ هەوڵ و تێکۆشانی ئێمە بۆ پاراستنی مافی مروڤ، ماڤی ژنان و مافی کەمینەکان هاوسەنگ نییە.\nوەزارەتی دەرەوەی ئێمە بە هاوکاریی هاوپەیمانەکانمان لە یەکیەتیی ئورووپادا، چاوەدێری تەواو دەخەینە سەر دۆخی مافی مروڤ و بە تایبەتی بارودۆخی کوردەکان.\nلە کۆتایی نامەکەدا هاتووە : هەروەک ئێوە بۆ خۆشتان ئاگادارن، ناوەند و کەسانێکی زۆری ئێرانی کە لە پێشێلکردنی مافی مروڤ لە وڵاتدا دەستیان هەیە، لە لایەن یەکیەتیی ئورووپاوە گەمارۆ و سزایان بەسەردا سەپاوە.\nتاگی بابەت: زارەتی دەرەوەی دەوڵەتی فیدراڵی ئۆتریشناوەندی هاوکاریی حیزبەکانی کوردستانی ئێرانوڵامی وەزارەتی دەرەوەی ئۆتریش بۆ ناوەندی هاوکاریی حیزبەکانی کوردستانی ئێران\nزێلێنسکی : ئەگەر پوتین بەسەر ئۆکرایندا سەرکەوێ شەڕی سێهەمی جیهانیی ڕوودەدات\nپشتیوانیی ئەمریکا لە خۆپیشاندەرانی ئێران


خه‌ڵكی هه‌ولێر یادگارییه‌كی كۆنیان له‌گه‌ڵ (كامێرای شه‌مسی)دا هه‌یه\nله ده‌وروبه‌ری ساڵی 1913دا هاتووەتە عێراق\nمەحمود هەولێری 03/06/2017 - 21:51 بڵاوکراوەتەوە لە هەمەجۆر\nئه‌گه‌ر كه‌مێك بۆ مێژوو بگه‌ڕێینه‌وه، ده‌بینین مێژووی كامێرا و وێنه‌گرتن به گه‌لێك قۆناغی جیا جیادا تێپه‌ڕیوه و له هه‌ر هه‌موو قۆناغه جیا جیاكانیشدا به شێوه‌یه‌ك له شێوه‌كان ئه‌و كامێرایه خزمه‌تێكی به‌رچاوی پێشكه‌ش به مرۆڤایه‌تی كرودوه تا به ئه‌مڕۆ گه‌یشتووه.\nله‌نێو هه‌موو ئه‌و قۆناغانه‌شدا پێمان خۆشه كه‌مێك باسی جۆرێك له‌و كامێرایانه بكه‌ین كه خه‌ڵكی هه‌ولێر یادگارییه‌كی كۆنیان له‌گه‌ڵیدا هه‌یه، ئه‌ویش (كامێرای شه‌مسی) و وێنه‌ی (شه‌مسی)یه، واته (وێنه‌ی هه‌تاوی)، كه له سه‌رده‌می خۆیدا هه‌بووه و خه‌ڵك بۆ راییكردنی كاروباری ڕۆژانه‌ی خۆیان و بۆ زۆر كاری فه‌رمی پشتیان پێ ده‌به‌ست، به‌و كامێرایه‌شیان ده‌گوت كامێرای دار، چونكه له‌شولاره‌كه‌ی هه‌مووی له دار دروست كرابوو، وێنه‌گرتنه‌كه‌یشی له‌ژێر تیشكی خۆر و بێ رتووشكردن ده‌شوورایه‌وه و چاپ ده‌كرا، هه‌ندێ جاریش به‌بێ تیشكی خۆریش كاری خۆی ده‌كرد،. ئه‌و كامێرا شه‌مسییه بریتی بوو له سندووقێكی دار و له دیوی پێشه‌وه‌ی په‌ڕۆیه‌كی پێوه بوو بۆ وێنه‌گره‌كه و جار نا جارێك سه‌ری ده‌كرده ناو په‌ڕۆیه‌كه و وێنه‌كه‌ی پێ ده‌گرت. نوكته‌یه‌كی خۆش هه‌یه، ده‌ڵێن جارێكیان تازه ئه‌و كامێرایه هاتبووه شاری هه‌ولێر، جا له‌و كاته‌دا دوو ده‌ستگیراندار به لایدا ڕه‌ت بوون و گوتیان با وێنه‌یه‌كی شه‌مسی به یه‌كه‌وه بگرین بزانین چۆن ده‌رده‌چێ، ئیدی هه‌ر كه وێنه‌گره‌كه سه‌ری برده ناو په‌ڕۆیه‌كه، كوڕه‌كه به كچه‌كه‌ی گوت گیانه‌كه‌م خێرا ماچێكم بدێ تا وێنه‌گره‌كه ئاگای لێ نییه!\nئه‌و كامێرایه له‌سه‌ر سێ پا رادەگیرا، به‌كارهێنانی ئه‌و كامێرایه‌ش مێژوویه‌كی كۆنی هه‌یه و جاران باشترین ئامێر بوو بۆ وێنه‌گرتن و شووشتنه‌وه و چاپكردنی وێنه‌كان، هه‌روه‌ك سه‌رچاوه مێژووییه‌كان ئاماژەی بۆ ده‌كه‌ن کە مامۆستای خوالێخۆشبوو (گیوی موكریانی) له‌گه‌ڵ براكه‌ی خوالێخۆشبوو داماو (حوسێن حوزنی موكریانی) به‌و كامێرایه و به‌بێ به‌رامبه‌ر خزمه‌تێكی زۆریان له هه‌موو ڕوویه‌كه‌وه پێشكه‌ش كردووه.\nزۆربه‌مان له‌بیرمان ماوه ئه‌و جۆره كامێرایه تا كۆتایی ساڵی هه‌شتاكانیش له‌بن قه‌ڵاتی پیره هه‌ولێر مابوو و وێنه‌ی خه‌ڵكی به شێوه‌ی ڕه‌ش و سپی ده‌گرت، به تایبه‌تی ئه‌وانه‌ی له داموده‌زگاكانی حكوومه‌ت ئیشوكاری نفووس و خانووكڕین و قه‌یدكردنی منداڵه‌كانیان له قوتابخانه و هه‌موو كاروبارێكی دیكه‌دا هه‌بوو، ئه‌و كامێرایه له‌و ئان و ساته‌دا خێراترین جۆری كامێرا بوو بۆ خه‌ڵكه‌كه، چونكه له یه‌ك كاتدا وێنه‌كه‌ی ده‌گرت و تاقیگه‌كه‌یشی هه‌ر له‌گه‌ڵ خۆیدا بوو، هه‌موو ماوه‌ی وێنه‌گرتن و چاپكردنه‌كه‌شی هه‌ر 10 خوله‌كی پێ ده‌چوو، ئه‌و كاته هێشتا ته‌كنه‌لۆژیای سه‌رده‌م وه‌ك ئێستا پێشكه‌وتوو نه‌بوو.\nئه‌گه‌ر كه‌مێك بۆ مێژوو بگه‌ڕێینه‌وه و بزانین ئه‌و كامێرایه چۆن هاته عێراق و شاری هه‌ولێر، ده‌بینین ئه‌و جۆره كامێرایه كه له دار و سێ پایه‌ك دروست كرابوو، له ده‌وروبه‌ری ساڵی 1913 هاته عێراق و كه‌وته ئیشه‌وه، پاشان هاته شاره‌كانی دیكه‌ش و شاری هه‌ولێر یادگارییه‌كی دوور و درێژی له‌گه‌ڵ ئه‌و كامێرایهدا هه‌یه و سوودێكی زۆریان لێ بینیوه، خۆ ئه‌گه‌ر سه‌یرێكی موزه‌خانه‌كه‌ی په‌روه‌رده‌ی شاری هه‌ولێر بكه‌ین، ده‌بینین كامێراكه‌ی مامۆستای خوالێخۆشبوو گیوی موكریانی وه‌ك دیارییه‌ك و یادگارییه‌كی به‌نرخ و زیندوو له‌وێدا خراوه‌ته ڕوو، كه له‌نێو شووشه‌به‌ندێكدا پارێزراوه، بۆ ئه‌وه‌ی هه‌موو كه‌سێك بیبینێ و بزانێ كاتێ خۆی باب و باپیرانمان به‌و جۆره كامێرایه ئیشیان كردووه، به‌ڕاستی زۆر له جێگای خۆیدایە جار جاره ئه‌و كه‌لوپه‌له كۆنانه له موزه‌خانه‌یه‌كی له‌و شێوه‌یه بخه‌ینه ڕوو، تا هه‌موو لایه‌ك به تایبه‌تی نه‌وه‌ی داهاتوو بزانن كه ئێمه به چ شێوه‌یه‌ك كاری وێنه‌گریمان كردووه و قۆناغه‌كانی كامێرا و وێنه‌گرتن چۆن گه‌یشتوونەته ئه‌مڕۆ، کە هه‌موومان به چاوی خۆمان ده‌یبنین و شانازی پێوه ده‌كه‌ین.\nئەمینداری گشتیی نەتەوە یەکگرتووەکان: لە ماوەی کەرەنتینەدا ژن…


ھاوپەیمانی ھاودیدە "دڵشكاوەكان" ئاشت دەكاتەوە\nكۆبوونەوەی گشتی ھاوپەیمانی نیشتمانی 10/11/2018- ھەولێر\nدوای بەستنی كۆبوونەوەی گشتی ھاوپەیمانی، سەرۆكی نوێی ھاوپەیمانی نیشتمانی رایدەگەیەنێت، ھەوڵدەدەن بۆ ئاشتكردنەوەی ھاودیدە دڵشكاوەكان.\nئارام قادر، سەرۆكی ھاوپەیمانی نیشتمانی بە كوردستان24 گوت: "كۆبوونەوەی گشتی ھاوپەیمانی بۆ بەردەوامبوونمان، ھەوڵدانە بۆ ئاشتكردنەوەی ھاودیدەكان، ئەو ھاودیدانەی كە دڵیان شكێندراوە، چونكە ھاوپەیمانی بریتییە لە چەتری كۆكەرەوەی ئەو كەسانەی ھەوڵی چاكسازی دەدەن لە ھەرێمی كوردستان".\nگوتیشی: "لە رووی سیاسییەوە ھەوڵ بۆ كۆكردنەوەی ئەو ھێزە چاكەخوازانە دەدەین كە دەیانەوێت پڕۆسەی بنیاتناوە لە ھەرێمی كوردستان جێبەجێ بكەن".\nدوێنێ 9/11/2018، ھاوپەیمانی كۆبوونەوەی گشتی لە ھەولێر ئەونجامدا و به 244 ده‌نگ ئارام قادر، وه‌ك سه‌رۆكی نوێی هاوپه‌یمانی نیشتمانی هه‌ڵبژێردرا. لە کۆبوونەوەی گشتی هاوپه‌يمانى، به زۆرينه‌ى ره‌هاى ده‌نگی ئەندامانی بەشدار لە کۆبوونەوەکە، بڕيار بۆ مانه‌وه‌ى هاوپه‌يمانى درا، ناوی ھاوپەیمانییەكەیان گۆڕی بۆ ھاوپەیمانی نیشتمانی.\nمحه‌مه‌د ره‌ئوف، ئه‌ندامی دامه‌زرێنه‌ری هاوپه‌یمانی نیشتمانی بە كوردستان24 راگەیاند: "دەستمان لەناو دەستی ھەموو ھێزە ئۆپۆزسیۆنەكان دەبێت، بۆ ئەوەی بتوانین بازنەكە گەورە بكەین و ئۆپۆزسیۆنێكی ئەرێنی بە رووێكی نوێوە كاربكەین، بۆ ئەمەش لەگەڵ ھەموو ھێزە ئۆپۆزسیۆنەكان دانووستانی جدی دەكەین، تا بتوانین بۆ چوار ساڵی ئایندە ئەم قۆناخە باشتر و جوانتر لەجاران تێپەڕێنین و ئەو پەرتەوازەییە لەناو ئۆپۆزسیۆن نەھێڵین و گوتارێكی یەكگرتووی ھەبێت".\nهاوپه‌یمانی له 10ی كانوونی دووه‌می 2018 كۆنگره‌ی دامه‌زراندنی ئه‌نجامداو له هه‌ڵبژاردنی خوولی چواره‌می ئەنجوومەنی نوێنه‌رانی عێراق به‌شداریكردو دوو نوێنه‌ری له به‌غدا هه‌یه، به‌ڵام به‌هۆی گه‌ڕانه‌وه‌ی به‌رهه‌م ساڵح بۆ ناو یه‌كێتی بایكۆتی هه‌ڵبژاردنی خوولی پێنجه‌م په‌رله‌مانی كوردستانی كرد، ئێستاش كه به ناو و سه‌رۆكێكی نوێ ده‌گه‌ڕێنه‌وه مه‌یدانی سیاسی، جه‌خت ده‌كاته‌وه له فراوانكردنی به‌ره‌ی چاكه‌خوازی له پێناو حوكمڕانییه‌كی باش و ژیانێكی باشتر بۆ هاووڵاتیان.


◄ ئەنجام: Found 4.976, page 1 of 498 Items per page: 🗐 1 🗐 5 🗐 10 🗐 25 🗐 50 🗐 100\n🔤 ئا وچێ و دەستەواچە\n📅 کاتوو تۆمارکەردەی Jun 26 2019 10:21PM\n👁 ئی بابەتە 2,796 جارێ وینیان\n1- بەڵێ، لە وەڵامى پرسیاردا دەوترێت. وەک: ئەرێ لوا [ زیاتەر... 👁] ✖ ✖ ✖ 0 1 ✔ 82% ✍ ز.س. 26-6-2019 22:21:31\n🔤 ئا ئوونە؛ ئائونیْ وچێ و دەستەواچە\n1- ئائەوە. (ئائوونە؛ ئائوونیْ ساعبەنە زوو هورزۆ.) [ زیاتەر... 👁] ✖ ✖ ✖ 0 1 ✔ 82% ✍ ز.س. 26-6-2019 22:21:37\n🔤 ئا ئینە؛ ئا ئینیْ وچێ و دەستەواچە\n👁 ئی بابەتە 2,927 جارێ وینیان\n1- ئا ئەمە (ئا ئینە؛ ئا ئینیْ خەتش وەشەن.) 2-ئا ئ [ زیاتەر... 👁] ✖ ✖ ✖ 0 1 ✔ 82% ✍ ز.س. 26-6-2019 22:21:38\n🔤 ئائا وچێ و دەستەواچە\n1- بەڵێ بەڵێ (ئا ئا. باخەکەم دارا. ) 2-ئامرازی سەر [ زیاتەر... 👁] ✖ ✖ ✖ 0 1 ✔ 82% ✍ ز.س. 26-6-2019 22:21:35\n🔤 ئائانە؛ ئائانیْ وچێ و دەستەواچە\nئائەوە. ئائەوانە؛ ئامرازى ئیشارەتە بۆ دوور.وەک 1 [ زیاتەر... 👁] ✖ ✖ ✖ 0 1 ✔ 82% ✍ ز.س. 26-6-2019 22:21:36\n🔤 ئاب وچێ و دەستەواچە\nئاب. هەشتەمین مانگی زایینی. [ زیاتەر... 👁] ✖ ✖ ✖ 0 2 ✔ 82% ✍ ز.س. 26-6-2019 22:21:39\n🔤 ئابا وچێ و دەستەواچە\n👁 ئی بابەتە 1,918 جارێ وینیان\n1-دا ڵچۆ. (ئابا چاگەنە.) 2- نیشانم بدە.( ئابا کا [ زیاتەر... 👁] ✖ ✖ ✖ 0 2 ✔ 82% ✍ ز.س. 26-6-2019 22:21:40\n🔤 ئاباڎ وچێ و دەستەواچە\nباپیران. [ زیاتەر... 👁] ✖ ✖ ✖ 0 1 ✔ 72% ✍ ز.س. 26-6-2019 22:21:41\n🔤 ئاباڎ ۆ وچێ و دەستەواچە\n👁 ئی بابەتە 1,989 جارێ وینیان\nلە باپیرانەوە. [ زیاتەر... 👁] ✖ ✖ ✖ 0 1 ✔ 72% ✍ ز.س. 26-6-2019 22:21:42\n🔤 ئاباڎۆرى وچێ و دەستەواچە\nلە باپیراندا لە خوارەوە بۆ سەرەوە؛ بە دژمانى (ئابا [ زیاتەر... 👁] ✖ ✖ ✖ 0 1 ✔ 72% ✍ ز.س. 26-6-2019 22:21:43


نەتەنیاهو بۆ ئەسەد: ڕژێمەکەت دەخەیتە مەترسییەوە ئەگەر ڕێگە بە ئێران بدەیت لە سوریا بمێنێتەوە\nسەرۆک وەزیرانی ئیسرائیل بنیامین نەتەنیاهو رۆژی سێشەممە ئاگاهیدایە بەشار ئەسەدی سەرۆکی سوریا و گوتی ئایندەی رژێمەکەت دەخەیتە مەترسییەوە ئەگەر ڕێگە بە ئێران بدەیت هەبوونی لەشکری خۆی لە سوریادا داکوتێت. سەرۆک وەزیرانی ئیسرائیل ئەمەی بە پەیامنێران گوت هاوشان لەگەڵ برایەن هوکی ئەمەریکایی بەرپرس لە سیاسەتەکانی پەیوەست بە ئێرانەوە .\nنەتەنیاهو لەگەڵ برایەن هوک هەردووکیان داوای درێژکردنەوەی گەمارۆی چەکیان لەسەر ئێران کرد ئەوەی وادەکەی لە مانگی دەەدا کۆتایی دێت.\nسەرۆک وەزیرانی ئیسرائیل گوتی" بە ئایەتوڵاکان لە تاران دەڵێم ئیسرائیل بەردەوام دەبێت لە کردەی لەشکری پێویست بۆ ڕێگریکردن لە دروستکردنی بەرەیەکی دیکەی تیرۆریزم و لەشکری لە دژی ئیسرائیل لە نێو سوریای هاوسێی ئیسرائیل."\nنەتەنیاهو گوتیشی بە بەشار ئەسەدی سەرۆکی سوریاش دەڵێم تۆ ئایندەی وڵاتەکەت و رژێمەکەت دەخەیتە مەترسییەوە.\nلە ساڵی 2011 وە واتە لەو کاتەوەی جەنگی نێوخۆی سوریا دەستپێکرد، ئیسرائیل بە هەزاران هێرشی ئاسمانی بۆ سەر سوریا ئەنجامداوە و تیایاندا سوپای حکومەتی سوریای کردووەتە ئامانج هەروەها هێزەکانی ئێرانی هاوپەیمانی و چەکدارانی سەر بە گروپی ملیتانی شیعەی حزبوڵای لوبنانیش .\nئیسرائیل کەم جار وردەکاری هەڵمەتەکانی دژ بە سوریا پشتڕاست دەکات ، بەڵام دەڵێت هەبوونی هێزی ئێرانی بۆ پشتیوانیکردن لە بەشار ئەسەد، هەڕەشەیە لەسەر دەوڵەتی جولەکە و گوتیشی ئیسرائیل درێژە بەم هێرشانە لە سوریا دەدات. سەرۆک وەزیرانی ئیسرائیل ئاماژەی بەوەش کرد و گوتی ئێمە سەد دەر سەد سوورین لەسەر رێگریکردن لە ئێران لە داکوتانی پێگەی لەشکری خۆی لە سوریای زۆر نزیک لە ڕووی جوگرافیەوە لێمان .\nبرایەن هوک گوتی هەڵگرتنی گەمارۆی چەک دەرفەت بۆ ئێران دەخولقێنێت ئازادانە فڕۆکەی جەنگی و هەلیکۆپتەری هێرشکردن هاوردەبکات هەروەها کەشتی جەنگی و کەشتی ژێرئاو ، سیستمی تۆپخانەی قورس . ناوبراو گوتیشی ئێران دواتر دەتوانێت ئەو جۆرە چەکانە و تەکنەلۆژیاکانی رەوانەی بریکارەکانی خۆی بکات وەک حیزبوڵا ، گروپە جیهادی ئیسلامی فەلەستینی ، حەماس ، گروپە شیعەکان لە عێراق هەروەها بۆ تۆڕەکانی ملیتانانی شیعە لە بەحرەین و بۆ حوسییەکان لە یەمەن.\nسەرچاوە : فرانس پرێس


کوردیپێدیا - قەرەیازی\n🏰 قەرەیازی | پۆل: شوێنەکان | زمانی بابەت: 🏳 کوردیی ناوەڕاست\nیەکێک لە گوندەکانی شارۆچکەی قەرەیازقەرەیازی پارێزگای ئەرزەڕومئەرزەڕومی باکووری کوردستانە.\n#قەرەیاز | #ئەرزەڕوم |\n1. 👁 قەرەیاز\n➕ ئەم بابەتە لەلایەن: (سەریاس ئەحمەد)ەوە لە: Oct 24 2018 12:12PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Oct 25 2018 9:21AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Oct 26 2018 12:35PM باشترکراوە\n👁 ئەم بابەتە 173 جار بینراوە\n📊 ئامار بابەت 377,341


کوردیپێدیا - سێ هەزار خوێندکاری ئەنبار لە کوردستان دەخوێنن\n📊 سێ هەزار خوێندکاری ئەنبار لە کوردستان دەخوێنن | پۆل: ئامار و راپرسی | زمانی بابەت: 🏳 کوردیی ناوەڕاست\nسێ هەزار خوێندکاری ئەنبار لە کوردستان دەخوێنن\nئەمڕۆ چوارشەممە 14ی ئایاری 2014، د. عیسمەت محەمەد، وەزیری پەروەردەی حکومەتی هەرێمی کوردستان، بە ئامادەبوونی خاتوو لیقا، ئەندام پەرلەمانی عیراق، قوتابخانەی ئاوارەکانی پارێزگای ئەنباری لە شاری هەولێر بەسەرکردەوە.\nلە میانەی سەردانەکەیدا وەزیری پەروەردە ژووری مامۆستایان و هۆڵەکانی خوێندنی هەردوو قوتابخانەی دواناوەندی سەیوانی تێکەڵاو و کاژوانی بنەڕەتی، کە تایبەتن بە ئاوارەکانی پارێزگای ئەنبار لە شاری هەولێر بەسەرکردەوە و گوێی لە سەرنج و تێبینی مامۆستایان و قوتابیانی قوتابخانە‌کان گرت و بەڵێنی پێدان هەموو پێداویستیەکانی خوێندنیان بۆ دابین بکات.\nلە وتەیەکیدا وەزیری پەروەردە وتی: "ئێمە لە وەزارەتی پەروەردەی حکومەتی هەرێمی کوردستان هەموو ئاسانکارییەک بۆ ئاوارەکان دەکەین بۆ ئەوەی ئەم ساڵی خوێندنیان بە فیڕۆ نەچێت وبەردەوام دەبین لەگەڵیان تا دەگەڕێنەوە شوێنی خۆیان".\nلە هەرێمی کوردستان چوار قوتابخانە بۆ ئاوارەکانی پارێزگای ئەنبار تەرخان کراوە، کە دووانیان لە شاری هەولێرن و دووانیش لە شارۆچکەی شەقڵاوه، کە نزیکەی 3000 قوتابی لە خۆ دەگرن و پرۆگرامی خوێندنی وەزارەتی پەروەردەی عێراق دەخوێنن.\n📅 رۆژی دەرچوون: 14-05-2014\n➕ ئەم بابەتە لەلایەن: (هاوڕێ باخەوان)ەوە لە: May 14 2014 3:55PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 14 2014 3:56PM باشترکراوە


رێگاي ئێوه ئابوري » کێشەی هەڵواسراوی پەکەکە و ژیانی تاڵی گوندنشینان\nکێشەی هەڵواسراوی پەکەکە و ژیانی تاڵی گوندنشینان\nنزیكی بوونی بنكە و بارەگاكانی پەكەكە لە گوند و ئاواییەكان، ژیانی گوندنشنیانی دەڤەری باڵەكایەتی خستووەتە مەترسییەوە و گوندنشیان داوا دەكەن پەكەكە بنكە و بارەگاكانی خۆی لە گوند و ئاواییەكان دوور بخاتەوە و توركیاش چیدیكە گوندەكانیان بۆردوومان نەكات.\nموخڵیس تەها، كە خەڵكی سنووری قەسرێیە، لەمبارەوە گوتی: ئێستا ژیانمان زۆر ناخۆشە، خەڵك لە دڵەڕاوكێدا دەژیت، خەڵك ئاوارە بووە نازانێت بگەڕێتەوە، یان بە تەواوەتی گوند چۆڵ بكات، لەبەر پەكەكە ناتوانین لە گوندەكانمان بچینە دەرەوە، هەر لە گوند دوور بكەوینەوە توركیا بۆردوومانمان دەكات، جگە لەوەی رۆژانە زەرەروزیان بەر رەز و باخ و پاوانی ئێمە دەكەوێت، بۆیە داوای راگرتنی بۆردوومان و دووركەوتنەوەی بنكە و بارەگاكانی پەكەكە لە گوند و ئاواییەكان دەكەین، بۆ ئەوەی ئێمەش لەسەر گوند و ئاواییەكانی خۆمان هەست بە ئارامی بكەین و رۆژانە كار و كاسبیی خۆمان بكەین”.\nئەحمەد مستەفا، هاووڵاتییەكی دیكەیە، وتی: ئەگەر پەكەكە لە گوند و ئاواییەكانی ئێمە نەبێت، توركیا هیچ بیانوویەكی بە دەستەوە نابێت و ناوچەكانی ئێمە بۆردوومان ناكات، بۆیە پێویستە رەچاوی بارودۆخی گوندنشیان بكەن، ئەگەرنا خەڵكی گوندەكان ناچارن گوندەكانیان چۆڵ بكەن و روو لە شارەكان بكەن، بۆیە داوایان لێ دەكەین لێمان بگەڕێن با لەسەر گوند و ئاواییەكانی خۆمان كاروكاسبی خۆمان بكەین.\nشاخەوان حوسێن، بەڕێوەبەری شارەدێی قەسرێ، دەڵێ: ژمارەیەكی زۆر لە هاووڵاتیانی گوندەكانی دۆڵی باڵەیان بە هۆی بۆردوومانی فڕۆكەكانی سوپای توركیا و بە هۆكاری بوونی پەكەكە گوندەكانیان جێهێشت و دووچاری دەربەدەری بوونەوە و لە ترس و دڵەڕاوكێدا بژین، خەڵكەكەی بە رۆژ دەگەڕێتەوە، بە شەویش ناچارە ناوچەكە بەجێ بهێڵن، دەزگای خێرخوازیی بارزانی و لقی هەولێری مانگی سووری عێراقیش، بە هەماهەنگی لەگەڵ ئێمە هاوكاری بەسەر لێقەوماواندا دابەش دەكەن.\nبرچسب ها : بناری قەندیل , پەژاک , پەکەکە , ژیان , شاخ , گوندنشینان


هەواڵ / کوردستانی :: 17/06/2019 :: 2564 جار بینراوە\nكۆبوونه‌وه‌ى راسپێردراوی پێكهێنانى كابینه‌ى نوێى حكومه‌ت له‌گه‌ڵ بزوتنه‌وه‌ى گۆڕان له مه‌كۆى سه‌ره‌كی له شارى سلێمانى كۆتاییهات و له‌كۆنگره‌یه‌كى رۆژنامه‌وانیدا ئاشكرایكرد كه داواى له گۆڕان كردووه سی ڤی كاندیده‌كانیان بۆ حكومه‌ت راده‌ست بكه‌ن.\nمه‌سرور بارزانى راسپێردراو بۆ پێكهێنانى كابینه‌ى نوێى حكومه‌ت له‌كۆنگره‌یه‌كى رۆژنامه‌وانیدا وتى: "له‌گه‌ڵ گۆڕان قسه‌مان له‌سه‌ر چۆنێتى پێكهێنانى حكومه‌ت كرد و داوامان لێكردن سی ڤی كاندیده‌كانیان پێشكه‌ش بكه‌ن و هیوادارین پێش پشووى په‌رله‌مانى كوردستان كاره‌كانى پێكهێنانى حكومه‌ت ته‌واو بكه‌ین و سی ڤی كاندیدى لایه‌نه‌كان پێشكه‌ش بكرێن".\nوتیشى: "سوپاسی هه‌ڵوێستی گۆڕان ده‌كه‌ین و چاوه‌ڕوانى ئه‌وه‌یان لێده‌كه‌ین پێكه‌وه حكومه‌تێكى به‌هێز پێكبهێنین"\nمه‌سرور بارزانى ئاماژه‌ى به‌وه‌شدا: كه هه‌موو لایه‌نه‌كان ئه‌و هه‌سته‌یان تێدایه كه به‌رپرسیارن به‌رانبه‌ر به حكومه‌ت.\nهه‌ر له‌و كۆنگره رۆژنامه‌وانیه‌دا جه‌لال جه‌وهه‌ر ئه‌ندامى خانه‌ى راپه‌ڕاندنى بزوتنه‌وه‌ى گۆڕان وتى :"رێكکه‌وتنمان له‌گه‌ڵ پارتى هه‌یه و به‌ته‌واوى پابه‌ندین به ناوه‌ڕۆكى رێكکه‌وتنه‌كه و به‌ڵێنمان پێداون له‌كاتى دیاریكراوى خۆیدا سیڤییه‌كانیان بۆ بنێرین و لە ئێستاشدا سەرقاڵی یەکلاییکردنەوەی کاندیدەکانین".


مەسرور بارزانی: نوونەراتیێن دبلۆماسی ل عیراقێ ل بەردەم گەفەکا مەزن دانە | Evro News\nسه‌ره‌كى كوردستان مەسرور بارزانی: نوونەراتیێن دبلۆماسی ل عیراقێ ل بەردەم گەفەکا مەزن دانە\nسەرۆکێ حوکمەتا ھەرێما کوردستانێ ھوشداریا وێ چەندا دا کو نوونەراتیێن دبلۆماسی ل عیراقێ یێن ل بەردەم گەفەکا مەزن دا ودەمێ وێ چەندێ یێ ھاتی ئێمناھیا وان بھێتە پاراستن، چونکە ئەو بۆ روو ب رووبوونا تیرۆرێ و ئاڤەدانکرنا عیراقێ یێن ھاتین.\nمەسرور بارزانی، سەرۆکێ حوکمەتا ھەرێما کوردستانێ، د تویتەکی دا ئەو ھێرشا مووشەکی ل سەر بالیۆزخانا ئەمریکی ل بەغدا شەرمزارکر.\nسەرۆکێ حوکمەتا ھەرێمێ د پەیاما خوەدا ئاماژە ب وێ چەندێ کر کو گەفەکا مەزن ل سەر نوونەراتیێن دبلۆماسی ل عیراقێ یا ھەی، ل دەمەکی دا ئەو بۆ روو ب رووبوونا تیرۆرێ و ئاڤەداکرنا عیراقێ یێن ھاتین.\nمەسرور بارزانی داخواز ژ حوکمەتا فیدرالی یا عیراقێ کر گاڤین پێدڤی بۆ پاراستنا نوونەراتیێن دبلۆماسی ب ھاڤێژیت و ب ئێکجاری دووماھیێ ب وان ھێرشان بینیت.\nدھێتە زانین، ل شەڤا ٢٢ ڤێ ھەیڤێ میلیشیان ھێرشەکا مووشەکی دژی بالیۆزخانا ئەمریکی ل بەغدا ئەنجامدا، ئەو ھێرشە ژی پشتی وێ چەندێ ھات کو ل ھەولێرێ ھێرشەکا ھەڤشێوێ وێ ھاتە ئەنجامدان کو قوربانی ھەبوون، گرۆپەکێ میلیشیا یکو خوە ب شوینگرێن قاسم سلێمانی دانایە و سەر ب ئیرانێ ڤەیە، ھەر د شەڤا وێ ھێرشێ دا بەرپرسیارەتیا خوە ژ وێ کریارا تیرۆرستی راگەھاند.\nژلایێ خوەڤە، نید برایس، پەیڤدارێ وەزارەتا دەرڤە یا ئەمریکی د کۆنگرەکێ رۆژنامەڤانی دا ل واشنتۆن راگەھاند” ئەم ھەست ب تۆرەبوونەکا مەزن دەربارەی ھێرشا ل ل سەر ھەولێرێ دکەین و ل دەمەکێ گونجای ب ھەماھەنگی ل گەل ھەڤپشکێن مە ل عیراقێ و ھەڤپەیمانیا نێڤدەولەتی، دێ بەرسڤا وێ ھێرشێ دەین”.\nبرایس گۆت ژی” ھێشتا یێ کار دکەین بۆ وێ چەندێ بزانین کێ ئەو ھێرشە ئەنجامدایە، بەلێ مە پێشتر دووپاتی کریە کو ئیران بەرپرسە ژ کریارێن وان گرۆپێن کو ھێرشان دکەنە سەر ئەمریکیان”.


عیماد عه‌لی: تۆ بڵێیت ـ كورده‌كانی مالكی یش هه‌بن؟ – WTARIKURD\nله پاش ڕوخانی سه‌دام و قۆناغی حوكمی شیعه‌گه‌رایی و باڵابونی هه‌ندێك كه‌سایه‌تی به هۆی وه‌رگرتنی پله‌و پایه‌وه، ڕه‌فتاری جۆربه‌جۆر و ململانێی سه‌رسورهێنه‌ر و كرده‌وه‌ی سیاسی و دابونه‌ریتی نوێی كۆمه‌ڵایه‌تی و جیاوازی وا سه‌ریهه‌ڵداوه كه له قاموسی هیچ گه‌ل و نیشتمانێكدا نیه. ئه‌وه باسی مه‌زهه‌بگه‌رایی و ملكه‌چبون بۆ وڵاتانی ده‌وروبه‌ر و فه‌رمان وه‌رگرتن له لایه‌نی ده‌ره‌كی و پاراستنی به‌رژه‌وه‌ندی به‌ده‌ر له ده‌وڵه‌تی عیراق باس ناكرێت. ئه‌وه‌ی لێره‌دا مه‌بستمه له عیراقدا شتی سه‌یر و سه‌مه‌ره‌ی رفتاری كه‌سایه‌یتیه سیاسیه‌كان و چۆنێتی ركابه‌ری و كێبركێ و كرین و فرۆشتنی كه‌سه‌كان ده‌بینیت و هه‌ر رۆژه و گوێت له زاراوه‌یه‌كی سیاسی داتاشراوی نوێ ده‌بێت. پاش ئه‌وه‌ی له ماوه‌كانی پێشوو گوێمان له زاراوه‌ی سونه‌كانی مالكی بوو، له‌م ماوه‌یه‌دا گوێمان له زۆر ڕاووبۆچونی سه‌یرتر ده‌بێت، ئه‌ویش قسه له‌سه‌ر كورده‌كانی مالكی (اكراد المالكی) ده‌كرێت و خه‌ریكه ده‌بێته زاراوه‌یه‌كی سیاسی هاوشانی سونه‌كانی مالكی( سنة المالكی ).\nمالكی له‌م هه‌ڵبژارنه هه‌موو توانای خۆی ده‌خاته‌گه‌ر تاوه‌كو بگه‌رێته‌وه بۆ سه‌ر پۆسته‌كه‌ی خۆی كه به تۆپزی و ده‌ردانی هاوكێشه‌كان لێیوه‌رگیرایه‌وه، وا ئێستاش چه‌مكی زۆرینه‌ی سیاسی یان نیشتمانی ( عه‌ره‌بی شیعه و عه‌ره‌بی سونه و كورد) هاتۆته نێو رسته و بۆچونه‌كانی خودی شه‌خسی مالكیه‌وه، كه باش ده‌زانێت ده‌توانێت له‌م ڕێگه‌یه‌وه زاڵبونی حوكمی شیعه بسه‌پێنێت و خاڵی لاوازی پێكهاته‌ی سونه و كورد به‌كاربێنێت بۆ به‌كارهێنانیان وه‌ك پاشكه‌وته و جێبه‌جێكردنی پلانه‌كانی له‌مه‌ر عیراقی پاش هه‌ڵبژاردنی داهاتوو، بۆیه هه‌واڵ و قسه‌وباسه‌كانی به‌غدا وا راده‌گه‌یه‌نن كه مالكی ئیستغلالی ناكۆكیه‌كانی نێوخۆی كوردستانی كردووه و كۆمه‌لێك خه‌لكی له كوردانی خۆمانی بۆ مه‌رامه‌كانی رازی كردووه، كه ئێستا شان به شانی سونه‌كانی مالكی ئه‌وانیش بونه‌ته كورده‌كانی مالكی. له‌م جۆره كاره‌كته‌رانه له مێژووی عیراقدا زۆر بوون، چ ئه‌وانه‌ی كورد بوون و موسته‌عره‌ب بوون و له زه‌مانی ما‌لكی یه‌وه به‌كارده‌هێنران یان سه‌دام چه‌ندینی به پێدانی پله و به‌رپرسیارێتی كارتۆنی به‌كارده‌هێنا و چه‌ندین مه‌رامی سیاسی خۆی به‌و كاره ده‌پێكا.\nبۆیه هه‌ر له‌م كاته‌وه كه زۆر زووه حوكمی ڕاستی له‌سه‌ر ئه‌وه بدرێت به‌ڵام ئه‌وه‌ی هه‌ست ده‌كات له‌و باره‌وه هه‌نگاوێكی ناوه به باشی بیری لێ بكاته‌وه و، با باش بزانێت بارودۆخی كوردستان گۆراوه و ئیستا هه‌رێمێكی فدیراڵیمان هه‌یه به ده‌سه‌لاتی جیاوازه‌وه و ئه‌وانه‌ی به تموحی شه‌خسی یان هاندانی حزبی له‌م كاره نزیك بونه‌ته‌وه بیرێكی قوڵی لێبكه‌نه‌وه و بزانن كه كورد وه‌ك سونه نیه و ئه‌گه‌ر سونه‌كانی مالكی گوڕێكیان به ده‌سه‌ڵات و پێگه و قورسایی ئه‌م پیاوه داوه ئه‌وا كورده نزیكه‌كانی مالكی ناتوانن وه‌ك سونه بكه‌ن و ته‌نها له‌زه‌ره‌ر زیاتر هیچ شتێك به كورد ناگه‌یه‌نن و هیچ ئه‌گه‌رێكی پێشبینیكراو نیه كه كورده‌كانی مالكی رۆڵێكی ئه‌وتۆ له سیاسه‌تی دوارۆژی عیراق و كوردستان ببینن . ئه‌وه‌ی گرنگه لێره‌دا باس بكرێت ده‌بێت بزانرێت ئه‌وه‌یه‌هه‌ندێك هه‌ڵه‌ی ته‌كتیكی زه‌ره‌ری ستراتجی لێده‌كه‌وێته‌وه و ئه‌وانه‌ی به‌م ره‌فتاره ناكۆكیه نێوخۆییه‌كان ببه‌نه به‌غدا جگه له په‌شیمانی هیچ شتێكیان لی چاوه‌روان ناكرێت و له ئامانجه‌كانی گه‌لی كوردستان دوور ده‌كه‌ونه‌وه، بۆیه هیوادرام ئه‌گه‌ر هه‌نگاوێكیش له‌وباره‌وه نراوه تا زووه په‌شیمان ببنه‌وه پێش ئه‌وه‌ی وه‌ك سونه‌كانی مالكی چۆن بێزراون لای پێكهاته‌ی سونه‌كان ئه‌وانیش له‌ناو كوردا قێزه‌ون نه‌بن. هیوادارم له‌ئه‌مرۆ به‌دواوه قه‌ت گوێبیستی زاراوه‌ی كورده‌كانی مالكی ( اكراد المالكی ) نه‌بم.


عەبدولوەهاب سلێمان: زیاتر لە 950 شوێنەوار لە دەڤەری سۆران تۆمار كراون | دەزگاى زارى کرمانجى\nدیدار- ڕائیب شێروانی: عەبدولوەهاب سلێمان، بەڕێوەبەری بەڕێوەبەرایەتی شوێنەواری سۆران لە دیدارێكدا لەگەڵ هەفتەنامەی زاری كرمانجی دیاركرد:" لە سنووری قەزاكانی سۆران زیاتر لە 950 شوێنی شوێنەواری هەن، لەسەر بابەتی شوێنەوار خەڵكانێك كە بەنیاز بوونە شوێنەوار ئاودیو بكەن گیراون، سزا دراون، بەند كراون و ئێستاش كۆمەڵێك كەس لەسەر شوێنەوارەكان لە بەندیخانەكانن، لەبەر دەستدرێژی كردن و ئاودیوكردن و مامەڵەكردن بە شوێنەوارەكان. دەشڵێ:" پێویستە مۆزەخانەیەكی گونجاو و مۆدێرن و سەردەمیانە بۆ پارێزگاری كردن و پێشكەش كردنی ئەو شوێنەوارانە بە هاووڵاتیان لە سۆران بكرێتەوە.\nبەڕێوەبەری بەڕێوەبەرایەتی شوێنەواری سۆران رایگەیاند:"بەڕێوەبەرایەتی شوێنەواری سۆران لە ساڵی 2006 دامەزرا، سەرەتا بنكە بوو، بەڵام لە ساڵی 2009 بڕیاری بەڕێوەبەرایەتی دەرچوو، هەر لە ساڵی 2006 كە بنكەی شوێنەوار لە سۆران كرایەوە، پێشتر لە ساڵی حەفتاكان لەلایەن بەرێوەبەرایەتی گشتی شوێنەواری بەغداوە رووپێوێك كرا بوو بۆ هەر چوار قەزای سۆران، چۆمان، مێرگەسۆر و رواندز بە گوێرەی ئەو رووپێویە، تەنیا 51 شوێنی شوێنەواری تۆمار كرابوون، بەڵام دواتر كە بەڕێوەبەرایەتی شوێنەواری سۆران دامەزرا ئێستا توانیومانە نزیكەی 950 شوێنی شوێنەواری تۆمار بكەین، كە ئەو شوێنەوارانە لە قەڵا، قولە،گۆڕستان، گرد، ئەشكەوت و پەناگە و كۆمەڵێك شتی دیكەی شوێنەواری لە خۆ دەگرێت.\nعەبدولوەهاب سلێمان، ئاماژەی بۆ ئەوەش كرد:" نەك هەر لە سۆران، بەڵكو لە سەرتاسەری جیهان، لە كوردستان، لە عێراق، هەمیشە زێدەڕۆیی لەسەر شوێنەوارەكان هەیە، لەبەر ئەوەی كە شوێنەوارەكان زۆربەی زۆریان لەسەر رووی ئەرز نینە و دیار نینە، زۆر جار هەبووە پاش هەڵكۆڵینی شوێنێك جا بۆ هەر پڕۆژەیەك بێت، تەنانەت زۆرجار لە ئەنجامی پرۆژەیەكی حكوومی لە ئەنجامی دروستكردنی رێگایەك، لە ئەنجامی دروستكردنی پردێك و بینایەك كەلوپەلی شوێنەواری دۆزراوەتەوە، ئەوەش بە زێدەڕۆیی كردن هەژمار ناكرێت، ئەگەر چی حاڵەتی لەو شێوەیەشمان هەبووە كە زێدەرۆیی كراوەتە سەر شوێنەوارەكان، ئەوەش لەسەرتاسەری جیهان ئەو دیاردەیە هەیە، هیوادارین بنبڕ بكرێت و نەمێنێت، بەڵام هەمیشە لە بواری شوێنەوار ئەو جۆرە دەستدرێژییە هەبووە و روودەدات.\nعەبدولوەهاب سلێمان، بەڕێوەبەری بەڕێوەبەرایەتی شوێنەواری سۆران زیاتر گوتی:" سۆران وەكو مەركەزێك وایە بۆ قەزاكانی دیكەی دەوروبەر، لەرووی ئیدارییەوە زۆربەی كاروبارەكانی ئیداری ئەو چوار قەزایە سۆران وەكو ناوەندێكە كە ئیش و كاری ئیداریی لەوێ بەڕێوەدەبرێن، لەرووی شوێنەواریشەوە پێویست وابوو كە مۆزەخانەیەك هەبێت كە ئەو كەلوپەلانەی كە لە ئەنجامی هەڵكۆڵینەكان كە لەلایەن تیمە بیانییەكان و تیمە ناوخۆییەكان دەدۆزرێنەوە، تەنانەت كۆمەڵێك شوێنەوار لەلایەن هاووڵاتیانەوە پێشكەش بە بەڕێوەبەرایەتیەكەمان دەكرێن، هەندێكی دیكەش لەلایەن دەزگا ئەمنییەكانەوە كە لە قاچاخچییەكانەوە دەگیرێن دەدرێن بە بەرێوەبەرایەتیەكەمان پێویستە مۆزەخانەیەكی گونجاو و مۆدێرن و سەردەمیانە بۆ پارێزگاری كردن و پێشكەش كردنی ئەو شوێنەوارانە بۆ هاووڵاتیان بكرێتەوە بۆ ئەوەی شوێنەوارەكان پێشكەش بە هاووڵاتیان بكرێن".


قۆناغی سێیەمی پرۆژەی چاودێری ئازیزان لە سلێمانی\nقۆناغی سێیەمی پرۆژەی چاودێری ئازیزان لە سلێمانی\nپێنج شەممە, 09 ئازار 2017 13:18\nژمارەى بینین: 1491\n٨٥٢ منداڵە شەهید لە سلێمانی مانگانە هاوکاری ماددیان بۆ دابین دەکرێت\nدەزگای خێرخوازیی بارزانی قۆناغی سێیەمی پرۆژەی چاودێری ئازیزانی راگەیاند، لەم قۆناغەدا ٥ هەزار منداڵی شەهیدانی دەستی داعش هاوکاری ماددیان بە سپۆنسەری وڵاتانی کوێت و سعودییەوە بۆ دابین دەکرێت.\nدوای ئەوەی قۆناغی سێیەمی پرۆژەکە لە پارێزگاکانی هەولێر و دهۆک راگەیەندرا، ئەمڕۆ رێکەوتی ٩/٣/٢٠١٧ لە شاری سلێمانی لە مەراسیمێکی تایبەتدا بە ئامادەبوونی ''موسا ئەحمەد سەرۆکی دەزگای خێرخوازیی بارزانی و شێخ ئەتهەم بارزانی سەرۆکی ئەنجومەنی سەرکردایەتی پارتی دێموکراتی کوردستانی پارێزگای سلێمانی و محەمەدی حاجی مەحموود فەرماندەی هێزی پێشمەرگە''هاوکاری کردنی مانگانەی ٨٥٢ منداڵە شەهید'' لە چوار چێوەی پرۆژەکەدا راگەیەندرا.\nمحەمەدی حاجی مەحموود لە مەراسیمەکەدا چەند وتەیەکی پێشکەشکرد و بەرێزیان ئاماژەیان بە قوربانی دانی هێزی پێشمەرگەدا و رۆڵی دەزگای خێرخوازیی بارزانییان بەرزنرخاند لە گەیاندنی هاوکاری و پشتیوانی جگەرگۆشەکانی شەهیدانی رێگای رزگاری کوردستان و وتی: ''دەزگای خێرخوازیی بارزانی بەوشێوەیە پشتیوانێکی بەهێزی کەسوکاری شەهیدانە و پێشنیاردەکەم لە داهاتوودا ئەرکی پێگەیاندنی منداڵەکەنیان بە ئەستۆبگرێت و هەوڵبدات تواناکانیان لە بوارە جیاوازەکاندا بەرەوپێشەوەببات کارییان بۆ بدۆزێتەوە''.\nدواتر وتارەی ئەنجوومەنی سەرکردایەتی پارتی دێموکراتی کوردستان لە پارێزگاکانی هەلەبجە و سلێمانی لەلایەن فازڵ بەشارەتییەوە پێشکەش کرا، لە پەیامەکەدا سوپاسی دەزگای خێرخوازیی بارزانی کرا کە لەم دۆخە قەیرانەی کە توشی هەرێمی کوردستان بووە ئەرکی هاوکاری کردنی منداڵە شەهیدەکانی بەبێ جیاوازی لە سەرتاسەری کوردستاندا وەئەستۆ گرتووە.\nمامۆستا بەهائەدین نەقشبەندی سەبارەت بەگرنگی هاوکاری کردن و یارمەتی دانی بێباوکان و بەتایبەتی منداڵانی ئازیز وتارێکی پێشکەشکرد و وتی: بەئەستۆ گرتنی بەخێوکردنی منداڵانی بێباوک پیرۆزییەکی ئایینیە و دەزگای خێرخوازیی بارزانی بەباشی ئەو ئەرکە ئاینییەی وەئەستۆ گرتووە''.\nپاشان موسا ئەحمەد سەرۆکی دەزگای خێرخوازیی بارزانی سەبارەت بە پرۆژەی چاودێری ئازیزان و پرۆژەکانی دەزگای خێرخوازیی بارزانی لە خزمەتکردنی منداڵانی بێباوک بەتایبەتی منداڵانی شەهیدان وتی: ''سەرجەم منداڵانی شەهیدانی دەستی داعش لەم پرۆژەیەدا سودمەند دەبن کە ژمارەیان ٥ هەزار ئازیزە و وڵاتانی سعودییە و کوێت سپۆنسەری پرۆژەکە دەکەن و کۆی منداڵانی سودمەندبووی پرۆژەکە ١٧ هەزار منداڵی بێباوکە''، لە درێژەدا وتیان: ''پلانمان بۆ داهاتوو منداڵەکان هەیە و هەوڵ دەدەین کە لە دۆزینەوەی هەلیکار و پێکهێنانی ژیانی هاوبەش لە تەمەنی پێگەیشتندا پشتیوانی سەرەکییان بین''.\nرێکەوتی ٧/٣/٢٠١٧ لە شاری هەولێر و دهۆک مەراسیمی دەسپێکی قۆناغی سێیەمی پرۆژەی چاودێری ئازیزان بە بەشداری نوێنەرانی وڵاتان، لایەنە سیاسیەکان، کۆمپانیا و رێکخراوەکان و ئامادەبوونی کەسووکاری ئازیزان (منداڵانی بێباوک) بەڕێوەچوو و ئەمرۆش لە سلێمانی لە مەراسیمێکی هاوشێوەدا پرۆژەکە چووە بواری جێبەجێکردن.\nپرۆژەی چاودێريی ئازیزان لە ساڵی ٢٠١١ەوە لەلایەن دەزگای خێرخوازیی بارزانییەوە راگەیەندراوە و لەو کاتەوە هەتا ئێستا ١٧ هەزار منداڵی بێباوک لەو پرۆژەیە سودمەند بوون. لە قۆناغی سێیەمی پرۆژەکەدا ٥ هه‌زار منداڵی بێباوك لە هەرێمی کوردستان مانگانە بە سپۆنسەری وڵاتانی کوێت و سعودییە هاوکاریی مادییان بۆ دابین دەکرێت.


ئەمنیەتی توند لە بەغدا دەگیرێتەبەر دوای هێرشێكی کوشندە\nهێزەکانی عێراق لە شەقامەکانی پایتەختدا جێگیرکران دوای هێرشێکی کوشندەی خۆکوژی کە زیاد لە 31 کەسی کوشت.\nهێزە ئەمنیەکانی عێراق ناوچەکەیان دابڕی کە دوو تەقینەوەی خۆکوژی تیادا ئەنجامدرا و 31 کەسیان کوشت لە مەیدانی تەیه‌رانی ناوەندی بەغدا لە 15 کانونی دووەم. [سەباح ئارار / ئاژانسی فرانس پرێس]\nهێزەکانی عێراق هەنگاوی ئەمنیی توندیان ناوە لە بەغدا دوای هێرشێکی خۆکوژی کوشندە لە دووشەممە (15 کانونی دووەم) کە لەلایەن دوو خۆکوژەوە ئەنجامدرا و 31 کەسی کوشت و نزیکەی 100 کەسی دیکەی بریندارکرد، بەرپرسان بە دیارونایان وت.\nوەزارەتی ناوخۆ رایگەیاند كه زۆر کارمەندی بیناسازی لەنێو کوژراو و برینداراندا بوون لە هێرشەکەی بەیانی مەیدانی تەیه‌ران لە دڵی پایتەختدا.\nوەزارەتەکە رایگەیاند هێزە ئەمنیەکان لە دۆخی ئامدەباشیدا بوون دوای هێرشەکە، چونە شەقامەکان و پرۆسه‌ی پشکنینیان بەهێزترکرد لە شوێنە گشتیەکاندا.\nئەندامی لیژنەی ئەمنی له ئەنجومەنی پارێزگای بەغدا، سەعد مەتلەبی، بە دیارونای وت هێرشەکەی دووشەممە ئاماژە بەوە دەکات کە شانەی نوستووی رێکخراوی "دەوڵەتی ئیسلامی" (داعش) لە شارەکەدا ماون.\nئەندامێکی هێزە ئەمنیەکانی عێراق پاسەوانی لە مەیدانی تەیارانی بەغدا دەکات، کە دوو تەقینەوەی خۆکوژی تێدا ئەنجامدرا و 31 کەسی کوشت لە 15 کانونی دووەم. [سەباح ئارار / ئاژانسی فرانس پرێس]\nوتی گروپەکە "بەڕوونی درزێکی لە بەرگری ئەمنیدا قۆستۆتەوە" و وادەردەکەوێت کە هەوڵبدات تۆڵەبکاتەوە دوای ئەو شکستانەی تووشی بوون.\nوتیشی: "گەڕان بەدوای شوێنی ئەمنیەت لاوازدا و سوودبینین لە نه‌شئه‌ی سەرکەوتن رەنگە شتێك بێت تیرۆریستان گرەویان لەسەرکردبێت."\nوتی لەژێر رۆشنایی ئەم مەترسییەدا، ئەنجومەنی پارێزگای بەغدا "پێشنیازی دەرکردووە داوا لە هەموو دەزگا ئەمنی و هەواڵگرییەکان دەکات کە زۆرترین چاودێری و وریایی بنوێنن و ئامادەکاریی باش بکەن بۆ هەوڵەکانی دوژمن".\nوتیشی ئاراستەکراون کە "پێداچوونەوە بکەن بۆ ئۆپەراسیۆنە ئەمنیە رێگرەکان و هەڵسەنگاندنەوە بكه‌ن بۆ هەوڵه هەواڵگرییه‌كان بۆ مامەڵەکردن لەگەڵ پلانه تیرۆریستیه‌كان".\nمەتلەبی وتی: "کەڵەکەکردنی هەوڵەکان دەبێت بەگوێرەی پێوانەی ئاستەنگە ئەمنیە سەرەکیەکان بێت لە دۆخی ئێستادا."\nداوای لە هێزە عێراقیەکان کرد بەردەوامبن لە راوەدونانی شانە نوستوەکانی داعش و پشتیوانانیان تا بنەبڕیان بکەن و ئەو مەترسیەی کە هەیانە نەیهێڵن.\nفەرمانە نوێکان شانە تیرۆریستیەکان دەکەنە ئامانج\nشەممە، هێرشێکی خۆکوژی نزیك بازگەی ئەمنی مەیدانی عەدەن لە باکوری بەغدا لانیکەم پێنج کەسی کوشت.\nدوابەدوای ئەم رووداوانە، کە دوای چەندین مانگ لە ئارامی رێژەیی هاتن لە پایتەخت، سەرەکوەزیران حەیدەر عەبادی دووشەممە بەشداریکرد لە کۆبونەوەیەکی کتوپڕدا لەگەڵ فەرماندەیی ئۆپەراسیۆنە هاوبەشەکان و سەرکردەکانی دەزگا هەواڵگرییەکان.\nنوسینگەی رۆژنامەوانی سەرەکوەزیران لە بەیاننامەیەکدا رایگەیاند لەکاتی کۆبوونەوەکەدا، "چەند رێنمایی و بڕیار و فەرمانێك دەرکران سه‌باره‌ت بە شوێنکەوتن و سزادانی شانە نوستووە تیرۆریستیەکان و پاراستنی ئەمنیەتی هاوڵاتیان".\nلە بەیاننامەیەکی دیکەدا، خانەی میدیای جەنگ هۆشداریی دا لە "هەڵمەتێکی رێکخراو بۆ بڵاوکردنەوەی ترس لەنێو هاوڵاتیاندا".\nئاژانسی فرانس پرێس گواستییه‌وه كه شیکاروانی عێراقی هیشام هاشمی وتی 180 کەس کوژراون لەو هێرشانه‌دا كه كراونه‌ته‌سه‌ر مەیدانی تەیه‌ران لە 2011وە، "زۆربەی کات پێش هەڵبژاردنەکان بووە یان ماوەیەكی کەم دوای هەڵبژاردنەکان".\nوتیشی ئەم هێرشانە ئامانجیانە "پشێوی دروستبکەن و دوبەرەکییە تائیفیەکان توندبکەنەوە".\nخانەی میدیای جەنگ رایگەیاند: "هەندێك لایەن هەن کە دەیانەوێت دۆخی ئەمنی بشێوێنن بۆ بەرژەوەندی خۆیان و گەندەڵی."\nداوای لە خەڵك کرد کە "وریا و هۆشدار بن و بۆ بڵاوکردنەوەی هەواڵ روو لە سەرچاوە فەرمییەکان بکەن و ئه‌و درۆیانه بڵاونەکەنەوە كه مەبەستی گوماناوییان له‌پشته‌وه‌یه".\nداعش بێڕێزیی بە رەمەزان دەکات بە هێرشکردنە سەر دوکانێکی دۆندرمه لە بەغدا\nگروپەکە دوو هێرشی لەئەستۆگرت کە لانیکەم 27 کەسیان کوشت، لەنێویاندا هێرشێکی خۆکوژی کە دوکانێکی دۆندرمه‌ی کردە ئامانج لە بەغدا کە دوای به‌ربانگكردنه‌وه خه‌ڵكی مه‌ده‌نی لەوێ کۆبوبوونەوە.\nخۆکوژەکانی داعش 27 کەس دەکوژن لە ئاهەنگێکی هاوسەرگیرییدا لە عێراق\nبەرپرسانی سەڵاحەدین بەڵێنیان دا بەدوای ئەنجامدەراندا بچن و رێوشوێنی ئاسایش بەهێزتربکەن بۆ بنەبڕکردنی شانە نوستووەکانی تیرۆرستان لە پارێزگاکەدا.\nهێزەکانی عێراق هۆشدارترن دوای زنجیرەیەك هێرشی داعش\nبەرپرسێکی عێراق وتی هێرشە هەڕەمەکیەکان مانای ئەوە نییە توانای تووندڕەوەکان باشتربووە یان تاکتیکەکانیان گۆڕاوە و داوایكرد هاریکاری زیاتربكرێت لەگەڵ خەڵکی ناوچەکە.


پەرلەمانتارێك: ئەوەی لە مەرزی ئیبراهیم خەلیل دەگوزەرێت لەهیچ شوێنێك هاوشێوەی نییە – SNN\nHome›کوردستان›پەرلەمانتارێك: ئەوەی لە مەرزی ئیبراهیم خەلیل دەگوزەرێت لەهیچ شوێنێك هاوشێوەی نییە\nئەندامێكی پەرلەمانی كوردستان ئاماژە بەوەدەكات مەرزی ئیبراهیم خەلیل تاكە مەرزە لە عێراق و هەرێمی كوردستان كە پسوڵە داراییەكانی لەناوخۆی مەرزەكە چاپدەكرێن، %70 داهاتی مەرزەکەش ناگەڕێندریتەوە بۆ حكومەت.\nكاروان گەزنەیی، ئەندامی لیژنەی وزە و سامانە سروشتییەكان و بازرگانی و پیشەسای لە پەرلەمانی كوردستان بە SNNی ڕاگەیاند: لەهەرێمی كوردستان بەگشتی گرفتی خاڵە سنورییەكانمان هەیە، بەڵام مەرزی ئیبراهیم خەلیل یەكێكە لە شێرپەنجەكانی ئەم هەرێمە، تائێستا لە%70 داهاتی مەرزی ئیبراهیم خەلیل نایەتەوە بۆ حكومەتی هەرێم و هاوكات كۆمەڵێك كاڵا و شمەك بە گشتی هاوردەكردنیان بۆ هەرێم قەدەغەكراوە، بەڵام لە مەرزی ئیبراهیم خەلیل هاوردە دەكرێن ئەوە سەرەڕای ئەوەی ڕۆژانە بەسەدان ترێلە و كۆنتێنەر داخڵی هەرێم دەكرێن كە هەموویان كاڵا و شمەكی نایاساییان تێدایە.\nئاماژەی بەوەشكرد، مەرزی ئیبراهیم خەلیل تاكە مەرزە لە هەموو عێراق و هەرێمی كوردستان كە تا ئێستاش پسوڵە داراییەكانی تایبەت بە هەناردە و هاوردەكردنی كاڵا و شمەك هەر لەناوخۆی مەرزەكە چاپدەكرێن، كە ئەمە پێچەوانەی یاسایە، بەڵام بە فەرمانێكی وەزیری پێشووی دارایی ئەم كارە كراوە و وەزیری دارایی ئێستاش لێی بێدەنگە و هیچ قسەیەك ناكات، لەگەڵ ئەوەشدا كۆمەڵێك گرێبەست كراون كە هەموویان قوڕبەسەرییان بۆ خەڵكی هەرێم هێناوە بە نمونە كۆمپانیای واهەیە داهاتی تەنها چوار مانگیان لە هاوردەكردنی ئۆتۆمبێل 185 ملیار دینارە.\nئەو ئەندامەی لیژنەی وەزە و سامانە سروشتیەكان و بازرگانی و پیشەسازی، ئەوەشی خستەڕوو، ئەگەر حكومەتی هەرێم بەڕاستی نیازی چاكسازی هەیە ئەوا دوای چاكسازیكردن لە بواری نەوت بابێت لە بواری خاڵە سنورییەكان چاكسازی بكات و گرێبەستی كۆمپانیاكان هەڵوەشێنێتەوە كە وەك باندی مافیایی پارە لەخەڵك وەردەگرن، بەڵام بەردەوام بوون بەم حاڵەوە دۆخی هەرێم لەمە زیاتر خراپتر دەبێت.


Maryfi Free virtual Router Software بڵاوكردنه‌وه‌ی وایه‌رلێس – پێگه‌ی هه‌ڵه‌بجه ئێچدی\nMaryfi Free virtual Router Software بڵاوكردنه‌وه‌ی وایه‌رلێس\nماریفای یه‌كێكه له به‌اشترین و به‌هێزترین به‌رنامه‌كانی بڵاوكردنه‌وه‌ی هێڵی ئینته‌رنێت\nله ڕێگای كۆمپیوته‌ره‌كه‌ته‌وه بۆ ئامێره‌كانی مۆبایل و تابلێته‌كان به‌تایبه‌تی بۆ ئه‌و مۆبایلانه‌ی كه سیسته‌میان ئه‌ندرۆیده ئه‌م به‌رنامه‌یه ئه‌توانێت به‌ئاسانترین ڕێگا ئه‌نته‌رنێت بۆیان بگوازێته‌وه به‌ڕێگای وایه‌رلێس له كۆمپیوته‌ره‌كه‌ته‌وه\nئه‌م به‌رنامه‌یه له‌م به‌سته‌ره‌ی خواره‌وه‌دا داونلۆدی بكه ، پاشان كلیكی بكه بۆ دابه‌زاندنه ناو كۆمپیوته‌ره‌كه‌ت و پاشان ناو ووشه‌ی نھێنی یه‌كه‌ی بگۆڕه بۆ ئه‌و ناو و ووشه نهێنیه‌ی كه خۆت پێت خۆشه یان ئه‌گه‌ریش نه‌ته‌وێت هه‌ر ئه‌توانیت به‌و ناوه‌ی خۆیه‌وه نه‌یگۆڕیت كه به‌ناوی (MaryFi) و ووشه‌ی نهێنیه‌كه‌شی (12345678) ئه‌توانیت گۆڕانكاری تێدابكه‌یت.\nنووسەر به‌ڕێوه‌به‌رپۆستکراوە لە ئه‌یلول 17, 2013 هاوپۆلەکان ئینته‌رنێتتاگ Maryfi Free virtual Router Software\n7 thoughts on “Maryfi Free virtual Router Software بڵاوكردنه‌وه‌ی وایه‌رلێس”\nشیوان صدیق دەڵێت:\nئه‌یلول 18, 2013 له 9:46 am\nزۆر سوپاس ئه‌و به‌رنامه‌یه من دامگرت چاره‌سه‌ری كێشه‌كه‌ی كردم سوپاس بۆ هه‌له‌بجه ئیجدی\nتشرینی یه‌كه‌م 18, 2013 له 8:16 pm\nزور سوباس بو هاوكاريتن من بةرنامةى وايرليسكةم دابةزاندوةو ئةكتيف نابيت كة دةجمة بةشى نيتوركةوة لةوى خةزن نة بوة زور زةرورم بةم بةر نامةية تكاية هاوكاريم بكةن\nتشرینی یه‌كه‌م 19, 2013 له 1:38 pm\nبه‌رنامه‌ی ماریفای ئه‌گه‌ر دابه‌زاندبێت ئه‌وه ته‌نها پێوستت ده‌كات كه تۆ هه‌موو به‌شه‌كانی كۆمپیوته‌ره‌كه‌ت ته‌عریفكرابن ، واته به‌تایبه‌ت به‌شی نێتوۆرك ، پاشان له‌ناو ماڵثه‌ڕه‌كه‌ماندا له‌به‌شی ده‌سته چه‌په‌وه به ڤدیۆ ئاماژه‌كراوه به چۆنیه‌تی بڵاوكردنه‌وه‌ی ماریفای ئه‌توانیت له‌وێ سه‌یرێكی بكه‌یت. له‌كاتی بوونی هه‌ر گرفتێك په‌یوه‌ندی بكه لێره‌وه\nrawa zaher دەڵێت:\nكانونی یه‌كه‌م 12, 2013 له 9:33 am\nسلاو بەرێوبەر ئایا ئەتوانی ڤیدیۆی فێرکاریم بۆ بنێری\nتکایە هاوکاریم بکەن\nزۆر سوپاس بۆ هاوکاریکردنتان\nمحمد أحمد هه‌ڵه‌بجه‌یی دەڵێت:\nكانونی یه‌كه‌م 12, 2013 له 10:35 am\nڤیدیۆیی فێركاری ماریفایت مه‌به‌ستت بێت ئه‌وه له‌په‌ڕه‌ی یه‌كه‌مدا بڵاوكراوه‌ته‌وه به ڤیدیۆ له لاته‌نیشته‌كاندا ، جگه له‌وه‌ش به‌س بنووسه ماریفای له به‌شی گه‌ڕاندا ڕاست بۆت ده‌هێنێت\nكانونی یه‌كه‌م 22, 2013 له 4:22 pm\nsopas dastan xoshbet\nzana hama دەڵێت:\nتشرینی یه‌كه‌م 21, 2016 له 9:15 am\nDasttan xoshbet p30kurd\nپێشوو بابەتی پێشوو: حه‌قیقه‌ت و ڕاستی یاری Grand Theft Auto GTA\nدواتر بابەتی داهاتوو: یاری توڕه‌بوونی داپیرهGangster Granny v1.0.1


پەیامی سەرۆك بارزانی لەبارەی سەركەوتنی پڕۆسەی هەڵبژاردن - ماڵپەڕی فەرمی\nدووشەممە 11 تشرینی یەکەم 2021\nبە بۆنەی سەركەوتنی پڕۆسەی هەڵبژاردنی ئەنجوومەنی نوێنەرانی عێراق و سەركەوتنی پارتی دیموكراتی كوردستان لەو هەڵبژاردنەدا پیرۆزبایی لە گەلی كوردستان دەكەم. پیرۆزبایی لە كادیر و ئەندام و لایەنگرانی پارتی دەكەم كە توانیان لە كێبڕكێیەكی مەدەنی و ئارامدا سەركەوتنێكی گەورە بۆ پارتی و ڕێبازەكەیان مسۆگەر بكەن و ڕۆحی شەهیدان ئاسوودە بكەن. سەركەوتنی پارتی لەو هەڵبژاردنەدا بە مانای سەركەوتنی پڕەنسیب و بەها و ئەو بنەمایانەیە كە خەباتی گەلی كوردستانی لەسەر وەستاوە و، پەیامێكە بۆ هەموو لایەك كە گەلی كوردستان لە هیچ بارودۆخێكدا دەستبەرداری مێژوو و بەهاكانی نابێت. پێویستە ئەو سەركەوتنەی پارتی ببێتە هۆی ئەوەی بەرپرس و كادیر و ئەندامانی پارتی زیاتر خزمەتی خەڵك بكەن و، هەمیشە ئەو ئامۆژگارییە بە نرخەی بارزانیان لەبیر بێت، "لە سەركەوتندا مەغروور نەبن و لە شكست نائومێد نەبن".\nهەر بەم بۆنەیەوە سوپاسی كۆمیسیۆنی باڵای هەڵبژاردن و دەزگا ئەمنییەكان و سەرجەم لایەنە پەیوەندیدارەكانی هەرێمی كوردستان و عێراقی فیدڕاڵ دەكەم كە بە شەونخونی و ماندووبوونیان بوونە هۆی سەركەوتنی پڕۆسەی هەڵبژاردنی ئەنجوومەنی نوێنەرانی عێراق و دەستخۆشیان لێ دەكەم. هەروەها ڕۆڵی بەڕێز مستەفا كازمی سەرۆك وەزیران لە ئەنجامدانی هەڵبژاردنەكان بەرز دەنرخێنین.\nسەركەوتنی پڕۆسەی هەڵبژاردن سەركەوتنی ئیرادەی گەل و سەركەوتنی دیموكراسیە. هەر بۆیەش هیوادارم لە دوای ئەم هەڵبژاردنە لایەنە كوردستانییەكان یەكڕیز و تەواوكاری یەكتری بن. هیوادارم هەموو لایەنەكان بەیەكەوە و بۆ یەك ئامانجی هاوبەش و لەپێناو بەرژەوەندییە باڵاكانی كوردستان و بەرگریكردن لە ماف و دەستكەوتەكانی گەلی كوردستان كار بكەن و، لەسەر بنەمای شەراكەتی ڕاستەقینە پەیوەندییەكانی هەرێمی كوردستان و عێراقی فیدڕاڵ بنیات بنێنەوە.\nجارێكی تر سوپاس بۆ گەلی كوردستان و سوپاسی تایبەتیش بۆ خوشك و برایانی خۆڕاگر و خاوەن بیروباوەڕ لە كەركووكی دڵی كوردستان.\n١١ی تشرینی یەكەمی ٢٠٢١


یوسف محمد: پێویستە ڕیفراندۆم لە پەرلەماندا یاسای بۆ دەربکرێت\nیوسف محەمەد سەرۆکی پەرلەمانی کوردستان ڕایگەیاند، بەبێ گفتوگۆکردن لە ھۆڵی پەرلەماندا ڕیفراندۆم شەرعییەتی یاسایی نییە و دەبێت لە پەرلەماندا یاسای بۆ دەربکرێت.\nبەپێی ڕاگەیەندراوێک ئەمڕۆ یوسف محەمەد لەگەڵ نوێنەری چەند ڕێکخراوێکی کۆمەڵگەی مەدەنی بە ئامادەبوونی نوێنەرانی فراکسیۆنەکانی گۆڕان و یەکێتی و کۆمەڵ و یەکگرتوو کۆبووەتەوە.\nبەپێی ڕاگەیەندراوەکە، لە کۆبوونەوەکەدا باسیان لە سەربەخۆیی و تەبایی نێوان لایەنەکان کردووە و سەرۆکی پەرلەمانی ڕایگەیاندووە، دروستکردنی دەوڵەت پرسێکی نیشتمانییە، پێویستە ھەموو لایەنەکان پێکەوە کۆبکاتەوە و تەبایی نێوان لایەنەکان زیاتر بکات، نەک ببێتە ھۆی جیاوازیی و دووبەرەکی.\nئەوەشی وتووە "ڕیفراندۆم پرسێکی گرنگ و چارەنووسسازە، بەبێ گفتوگۆکردن لەناو ھۆڵی پەرلەماندا، ڕیفراندۆم شەرعییەتی یاسایی نییە. دەبێت دۆخی پەرلەمانی کوردستان بەزووترین کات ئاسایی بکرێتەوە و پرسی ڕیفراندۆم لەناو پەرلەماندا، نوێنەرانی خەڵک گفتوگۆی لەبارەوە بکەن و یاسایی تایبەتی بۆ دەربکەن."\nھاوکات ھەر لە کۆبوونەوەکەدا ڕێکخراوەکان یاداشتێکیان پێشکەشی سەرۆکی پەرلەمان کردووە داوای تەبایی لایەنەکان و بە نیشتمانیکردنی پرسی ڕیفراندۆم و ئاسایی کردنەوەی پەرلەمان و ئاوڕدانەوە لە ژیان و بژێوی ھاوڵاتیان کردووە.\n8/24/2017 3:50:11 PM


عوزێر حافز نه‌زیر: ئه‌گه‌ر ئه‌مریکا و نه‌ته‌وه یه‌کگرتووه‌کان بیانه‌وێت ئه‌وا ده‌توانن ڕه‌وشی ئاسایشی عێراق باش بکه‌ن\nعوزێر حافز نه‌زیر\nجاریکی تریش نوێنه‌ری تایبه‌تی سکرتێری گشتی نه‌ته‌وه یه‌کگرتووه‌کان بۆ عێراق داوا ده‌کاته‌وه تا ڕێبه‌رانی سیاسی و ئاینی و سیڤیڵی عێراقیه‌کان له‌گه‌ڵ هێزه ئاسایشیه‌کاندا پێکه‌وه کار بکه‌ن بۆ ڕاگرتنی خوێنڕشتن له وڵاته‌که‌یاندا.\nجێگری سه‌رۆکی لیژنه‌ی ئه‌وقاف و کاروباری ئاینی له په‌رله‌مانی عێراق ده‌ڵێت پێده‌چێت به‌رژه‌وه‌ندی وڵاته یه‌کگرتووه‌کانی ئه‌مریکا و نه‌ته‌وه یه‌کگرتووه‌کانیش له‌وه‌دا بێت ڕه‌وشی ئاسایشی و سیاسی عێراق به‌م شێوه‌یه‌ی ئێستا بێت که تیایدایه‌تی.\nعوزێر حافز نه‌زیر که له شاری مه‌ککه‌ی شانشینی عه‌ره‌بستانی سعودیه‌وه بۆ به‌شی کوردی ده‌نگی ئه‌مریکا ده‌دوا، ئاماژه به‌وه‌ش ده‌کات لۆمه‌ی ئه‌م توندوتیژیانه‌ی وڵاته‌که له ئه‌ستۆی ڕێبه‌رانی عێراقیشدایه وه‌ک ده‌ڵێت گه‌ر بیانه‌وێت دڵسۆزانه له‌به‌ردانه‌واندن بۆ یه‌ک بکه‌ن ئه‌وا هیچ لایه‌نێک ده‌ره‌کی بێت یان ناوخۆیی ناتوانێت کار بکه‌نه سه‌ر ڕه‌وشی عێراق.\nبه‌ڵێن ساڵح وتووێژی له‌گه‌ڵ عوزێر حافز نه‌زیر ئه‌ندامی په‌رله‌مانی عێراق له‌سه‌ر لیستی یه‌کگرتووی ئیسلامی کردووه.\nزانیاری زیاتر له ده‌قی وتوویژه‌که‌دایه:\nوتووێژ له‌گه‌ڵ عوزێر حافز نه‌زیر


Home›وەرزش›ناوخۆیی›وێنه:پاڵه‌وانێتیی موای تای ناوچه‌ی باكووری عێراق له‌سلێمانی كۆتایی هات\nبۆ ماوه‌ی چوار رۆژ هۆڵی یانه‌ی ئاشتی بووه شانۆی یه‌كه‌مین پاڵه‌وانێتیی موای تای یانه‌كانی ناوچه‌ی باكووری كه له‌سه‌ر ستانداری نێوده‌وڵه‌تی به‌ڕێوه‌چوو.\nپاڵه‌وانێتیه‌كه له‌ژێر چاودێری وه‌زیری نه‌وتی عێراق بۆ ئاستی پێشكه‌وتووان و لاوان ئه‌نجامدرا كه 12یانه ركابه‌رییان ده‌كرد.\nسه‌رۆكی لقی سلێمانی یه‌كێتیی موای تای عێراقیش ئاماژه به‌وه ده‌دات كه بۆ یه‌كه‌مجاره له‌مساڵدا جیاواز له‌سه‌رجه‌م یه‌كێتییه وه‌رزشییه‌كانیتری عێراق به‌مشێوه سه‌ركه‌وتووه پاڵه‌وانێتی ئه‌نجام بدرێت.\nسیروان مینه سه‌رۆكی لقی سلێمانی یه‌كێتیی موای تای عێراق ئاماژه به‌وه ده‌دات:” دوای سه‌ركه‌وتنمان له به‌ڕێوه‌چوونی دوو خولیتر له‌شاری سلێمانی یه‌كێتیی موای تای عێراق بڕیاریدا كه ئه‌م پاڵه‌وانێتییه له شاری سلێمانی ئه‌نجام بدات كه 12 یانه ركابه‌ری نازناوه‌كه‌یان ده‌كردوو توانییمان زۆر به‌سه‌ركه‌وتووی پاڵه‌وانێتیه‌كه كۆتایی پێ بێنین”.\nوتیشی:” ئامانج له‌ئه‌نجامدانی ئه‌م پاڵه‌وانێتییه بۆ دروستكردنی هه‌ڵبژارده‌ی موای تای ناوچه‌ی باكووری عێراقه بۆ به‌شداریكردن له‌پاڵه‌وانێتییه‌كانی داهاتوو، ناوچه‌كانی تری عێراق، له‌به‌رئه‌وه ده‌مانه‌وێت هه‌ڵبژارده‌كه به‌به‌هێزی به‌شداری پاڵه‌وانێتییه‌كان بكات، چونكه شاری سلێمانی به‌یه‌كێك له شاره به‌هێزه‌كانی عێراق داده‌نرێت له یاریه‌كه‌دا و چوار یاریزانی ئه‌م شاره‌ش له ریزی هه‌ڵبژارده‌ی عێراق یاری ده‌كه‌ن”.\nئه‌نجامی كۆتایی پاڵه‌وانێتیه‌كه بۆ ئاستی پێشكه‌وتووان:\nسیروانی نوێ: پله‌ی یه‌كه‌م\nئاشتی: پله‌ی دووه‌م\nبروسك: پله‌ی سێیه‌م\nنیشتیمان: پله‌ی سێیه‌م دووباره\nئه‌نجامی كۆتای پاڵه‌وانێتیه‌كه بۆ ئاستی لاوان:\nسیروان نوێ: پله‌ی یه‌كه‌م\nپێنجوێن: پله‌ی دووه‌م\nسه‌هل نه‌ینه‌وا : پله‌ی سێیه‌م\nقه‌ره‌داغ: پله‌ی سێیه‌م دووباره\nله‌دوای ده‌ستكردنه‌وه به‌چالاكییه وه‌رزشییه‌كان له‌سه‌ر ئاستی عێراق پارێزگای سلێمانی تاكه پارێزگایه له‌سه‌ر ئاستی عێراق كه توانیویه‌تی زۆرترین چالاكی تێدا ئه‌نجام بدرێت بۆ یانه‌كانی كوردستان و عێراق، ئه‌وه‌ش بۆته جێگه‌ی دڵخۆشی راهێنه‌ران و یاریزانان.


مه‌سعود مه‌ناف: ئه‌م ڕاپرسیه نیشانی ده‌دات به پێچه‌وانه‌ی ئه‌وه‌ی لایه‌نه ڕاستڕه‌وه‌کان ده‌لێن باوه‌شی خه‌ڵک بۆ په‌ناخوازان کراوه‌یه\nڕێکخراوی لێبوردنی نێونه‌ته‌وه‌یی ڕاپۆرتێکی سه‌باره‌ت به ڕاوه‌رگرتنیکی نیونه‌ته‌وه‌یی بڵاوکردۆته‌وه که نیشانی ده‌دات زۆربه‌ی ئه‌وانه‌ی ڕایان وه‌رگیراوه له سه‌ر ئه‌و باوه‌ڕه‌ن که پێویسته ئه‌وانه‌ی له شه‌ڕ و سه‌رکوتی سیاسی ڕا ده‌که‌ن په‌نا بدرێن و پێشوازیان لێبکرێت. ئه‌م ڕاپرسیه له 27ی وڵاتی جیهان ئه‌نجام دراوه و ڕای 27،000 که‌س وه‌رگیراوه.\nبه پێی ئاکامه‌کانی ڕاپرسییه‌که زیاتر له 80 له 100ی ئه‌وانه‌ی ڕایان وه‌رگیراوه ده‌ڵێن ئاماده‌ن له په‌ناخوازان له شار و گه‌ڕه‌ک و خانووی خۆیاندا پێشوازیان بکه‌ن. خه‌ڵکی چین له ئه‌م ڕاپرسیه‌دا له پله‌ی هه‌ره سه‌روودان و دوای چینیش، خه‌لکی ئاڵمان و به‌ریتانیا زیاترین ڕاده‌ی پێشوازیان بۆ په‌ناخوازان هه‌یه.\nله هه‌ندێک وڵاتاندا ئه‌وانه‌ی ڕایان وه‌رگیراوه گوتوویانه چاوه‌ڕوانی ئه‌وه ده‌که‌ن ده‌سه‌ڵاتی وڵاته‌که‌یان له کارتێکردنی خۆی بۆ یارمه‌تی دان به په‌ناخوازان که‌ڵکی زیاتر وه‌ربگریت. ڕێکخراوی لێبوردنی نێونه‌ته‌وه‌یی له سه‌ر ئه‌و باوه‌ڕه‌یه که مه‌ده‌نێکان له وڵاته جواروجۆره‌کاندا زیاتر له حکومه‌ته‌کانی خۆیان خوازیاری یارمه‌تی دان به په‌نابه‌رانن.\nهه‌ر بۆیه ئه‌و ڕێکخراوه جه‌خت له سه‌ر ئه‌وه ده‌کاته‌وه که زۆربه‌ی ئه‌و سیاسه‌تانه‌ی حکومه‌ته‌کان به‌رامبه‌ر به په‌ناخوازه‌کان ده‌یگرنه به‌ر ڕه‌نگدانه‌وه‌ی خواست و ئاره‌زووی هاووڵاتیانیان نیه.\nبۆ باس له ئه‌م باره‌یه‌وه، له گه‌ڵ به‌ڕێز مه‌سعود مه‌ناف، ڕۆژنامه‌نووس له ناوه‌ندی نۆچه و شرۆڤه‌ی ڕۆژ وتووێژمان کردوه.


پیسبوونی هه‌وای ناوخۆیی\nئاڤان محەمەد غەفور *\nیه‌کێک له‌پیسبوونه هه‌ره باوه‌کانی ئه‌م سه‌رده‌مه پیسبوونی هه‌وای ناو ماڵ و بیناکانە، که‌ئه‌م جۆره پیسبونه له‌پیسبونی ده‌ره‌کی زۆر زیاتره، کاریگه‌ریه‌که‌ی قوربانی ئه‌م جۆره پیسبونه‌ش به‌ده‌ره‌جه یه‌ک منداڵ و ئافره‌ته، چه‌ندین هۆکار هه‌ن بۆ پیسبونی هه‌وای ناوخۆیدا، لیره‌دا مه‌سه‌له‌یه‌کی زۆر گرنگن مه‌ترسیدار قسه‌ی له‌سه‌رده‌که‌ین، ئه‌ویش پیسبونی ناوخۆیی به‌هۆی ماده‌ی قوڕقوشم.\nقوڕقوشم:- ماده‌یه‌کی کیمیاییه یه‌کێکه له‌کانزا قورس و ژه‌هراوییه‌کان که له‌هه‌وادا بڵاوده‌بێته‌وه له‌سه‌رچاوه‌ی سروشتی و ناسروشتیه‌وه دروستده‌بێت لەسەدا 20ی ئه‌و قورقوشمه‌ی له‌هه‌وادا هه‌یه به‌هۆی هۆکاره مرۆییه‌کانه‌وه‌یە که له‌ڕه‌نگی خانوودا هه‌یه، هه‌روه‌ها له‌به‌نزینیشدا که بۆ باشکردنی سوتان، باشکردنی به‌رگری مه‌کینه‌ی ئوتۆمبیله‌کان، کاریگه‌ری له‌سه‌ر مرۆڤ.\nمرۆڤ ڕاسته‌وخۆ له‌ڕێگه‌ی هه‌ناسه‌و قوتدانی گه‌ردوو تۆزی ڕه‌نگی دیواره‌کان ده‌چێته ناو له‌شی مرۆڤه‌وه، قوڕقوشم ته‌نانه‌ت به‌ڕێگه‌یه‌کی که‌میش بێت گرفتی ته‌ندروستی دروستده‌کات له‌وانه.\n1- هێواش گه‌شه‌کردنی منداڵان\n2- گرفته‌کانی فێربون ده‌بێته‌هۆی لاوازی فێربون له‌منداڵدا.\n3- زۆر چالاکبون واته له‌منداڵاندا ده‌بیته‌هۆی زۆربونی جوڵه‌ی له‌ڕاده‌به‌ده‌ر.\nئه‌گه‌ر ڕێژه‌ی قوڕقوشم زۆر بێت له‌هه‌وادا گرفته‌کانی ته‌ندروستی قورستر ده‌کات و زوتریش کاریگه‌ری ده‌رده‌که‌وێت، له‌وانه:\n1- به‌رزکردنه‌وه‌ی فشاری خوێن .\n2- که‌می هیمۆگڵۆبین له‌خوێندا (که‌م خوێنی ).\n4- تێکچونی سیسته‌می زاووزێ له‌مرۆڤی پێگه‌یشتودا.\n5- که‌م هۆشی له‌منداڵاندا.\n6- سه‌رئێشه‌و بورانه‌وه.\n7- تێکدانی شێوه‌ی کۆرپه‌له له‌کاتی دووگیانیدا.\nبۆ که‌مکردنه‌وه‌ی مه‌ترسیه‌کانی قورقوشم چیبکرێت باشه؟\nپێویسته زوو زوو گه‌ردو تۆزو خۆڵی ماڵه‌وه به‌په‌ڕۆیه‌کی ته‌ڕ پاکبکرێته‌وه له‌کاتی بۆیه‌کردن یان رنینی بۆیه، پێویسته ده‌مامک ببه‌سترێت، باشتروایه منداڵ دوربخرێته‌وه له‌و شوێنه‌و بۆ ماوه‌یه‌کی زۆر ئۆتۆمبیل له‌گه‌راجی ماڵه‌وه به‌هه‌ڵکراوی جێمه‌هێڵه، زوو زوو که‌لوپه‌لی مناڵان بشۆ.\n* پسپۆڕ له‌بواری ژینگه


لەم وڵاتە تیك تۆك قەدەغەكرا – سنور میدیا\nلەم وڵاتە تیك تۆك قەدەغەكرا\nئاژانسی په‌یوه‌ندییه‌كانی پاكستان له هه‌ژماری فه‌رمی خۆی له تویته‌ر رایگه‌یاند، ماڵپه‌ڕ و ئه‌پڵیكه‌یشنی تیكتۆكیان راگرتووه، به‌هۆی به‌رده‌وامبوونی ناوه‌ڕۆكی نه‌گونجاو لە تیكتۆكداو نه‌توانین بۆ رێگه‌گرتن له‌و ناوه‌ڕۆكه نه‌گونجاوه.\nپێشتریش، پاكستان له تشرینی یه‌كه‌می ساڵی رابردووه‌وه سێ جار بڕیاری قه‌ده‌غه‌كردنی تۆڕی كۆمه‌ڵایه‌تیی چینی “تیكتۆك”ی داوه، لەدوایین بڕیاریشیدا جارێكی دیكه به هۆكاری به‌رده‌وامیدان به “ناوه‌ڕۆكی نه‌گونجاو”ی پلاتفۆرمه‌كه بڕیاری قه‌ده‌غه‌كردنی دایه‌وه.\nبەوپێیەش، له 9ی تشرینی یه‌كه‌می 2020ه‌وه تا ئێستا، پاكستان بۆ چواره‌م جار تیكتۆكی قه‌ده‌غه كردووه، پاكستان به دوای هیندستاندا دووه‌مین وڵاتی ئاسیابوو كه تیكتۆكی قه‌ده‌غه كرد.\n“تیکتۆک” ئەپێکی تۆڕە کۆمەڵایەتییەکانە و لەلایەن کۆمپانیای بایتدانسی چینییەوە لەساڵی 2016دا درووستکراوە، ئەپەکە بە 40 زمانی جیهان بەردەستە و بەکارهێنەرانی لەرێگای ڤیدیۆوە بۆچوون و هەستەکانی خۆیان دەردەبڕن کە ماوەی هەر ڤیدیۆیەک لەنێوان 15 چرکە تا سێ خولەک دەبێت.


مرۆڤێکی سه‌وز! | ئەنجومەنی سەوزی چیا\nناشتنی بەڕوو لە لایەن گرووپی شاخەوانی سەوزی چیا- کانی گوێز مەریوان\nلقه هاوڕه‌گه‌زو دابڕاوه‌که‌ی من،\nئاسمانی تۆ، چ ره‌نگه ئه‌مڕۆ؟\nیانه هێشتا، خه‌مباره وەک تۆ؟\n“هووشه‌نگ ئبتهاج . سایه”\nپیاوێکی 40 ساڵه، کارمه‌ندێکی ساده‌ی بانک، وه‌کو هه‌موو کارمه‌نده‌کانی دیکه، وه‌کو گشت مرۆڤه‌کانیتر، ئه‌وانه‌ی وا هه‌موو رۆژێ له کۆڵان و شه‌قام و سوپێرمارکێته‌کاندا ئه‌یانبینین. ته‌نیا جیاوازی ئه‌و، ملکه‌چ نه‌بوون بۆ ژیانی ئاسایی و خۆ به به‌رپرس زانین له هه‌مبه‌ر “ژینگه” دایه. ئه‌و وه‌ک پارێزەرێکی قاره‌مان، ئه‌یه‌وێ به‌ر به دزه‌ی دژمن، بۆ ناو سنوری وڵاته‌که‌ی بگر‌ێت، ئه‌و؛ وێنه‌ی شاخه‌وانێکی کۆڵنه‌ده‌ر، ته‌نیا بیر له لوتکه‌ی چیا سه‌رکه‌شه‌کان ئه‌کاته‌وه.\nئه‌و کارمه‌نده ساده‌ی بانکه، ماوه‌ی پێنج ساڵ هه‌موو جارێ پاش ده‌وامه‌که‌ی و له یه‌که‌مین ده‌رفه‌تدا، له “ئیلام”ه‌وه خۆی ده‌گه‌یه‌نێته شاری “ئه‌یوان”و چه‌ند نه‌مامێک ده‌سێنێ و به‌ره‌و “دێهلوران” به‌ڕی ده‌که‌وێ و به‌و په‌ڕی شاره‌زاییه‌وه، به هیوای ئه‌وه‌ی به‌ر به هێرشی ته‌پ و تۆزی بیابانه‌کانی ئێراق و عه‌ره‌بستان و… بگرێت، نه‌مامه‌که‌ی له شوێنی مه‌به‌ستدا دادەنێت. ئه‌و که‌ڵه‌پیاوه سه‌وزبیره لەو ماوەیەدا په‌نجاهه‌زار(50000) نه‌مامی دانیاوه‌و حه‌ماسه‌یه‌کی خولقاندوه، که‌س نه‌یکردوه‌و نه‌یبیستوه.\nئه‌م مرۆڤه سه‌وز و راسته‌قینه، که‌سێک نیه جگه له “کاک مێهدی نه‌زه‌ری”؛ که خه‌ڵکی ئاوایی “بێشه‌دراز”ی سه‌ر به شاری “دێهلوران”ه. که‌س بڕوای نه‌ده‌کرد رۆژێ له رۆژان ئه‌و به تاقی ته‌نیا بتوانێ دارستانێکی دوو هێکتاری به پنجاهه‌زار(50000) دره‌خته‌وه بخولقێنێ.\nدیاره ئه‌و هه‌ر له منداڵی و مێرمنداڵیه‌وه هۆگری سروشت و ژینگه بووه. به‌ڵام خۆ ئه‌و سه‌رده‌مه هێشتا، “ژینگه” وه‌کو ئێستا شپرز نه‌ببوو، وای لێ نه‌هاتبوو له سه‌ر جاده‌کانه‌وه تفه‌نگ بگرنه که‌ڵه‌کێویه‌کان، هێشتا په‌له‌وه‌ره رۆح سوک و ره‌نگین باڵه‌کان له شارودێ نه‌تۆرابون، هێشتا هێرشی خنکێنه‌ری ته‌پوتۆز وه‌کو چه‌ترێکی ره‌ش ئاسمانی شاره‌سنووریه‌کانی دانه‌گرتبو، هێشتا ژیان و ژینگه ملکه‌چی ژینی به‌ناو مۆدێڕن نه‌ببو، هێشتا…\nبه‌ڵام به‌ڕاستی له ئاوه‌ها بارودۆخێکدا، گه‌ڕانه‌وه بۆ داوێنی سروشت، وه‌کوو چیرۆکی ماسیگره پیره کوبایه‌که‌ی”ئیرنست همینگۆی” لێهاتوه که به تاقی ته‌نیا خۆی دایه ده‌م شه‌پۆله ترسناکه‌کانه‌وه. به‌و جیاوازیه‌وه، ئه‌م چنگاوشی سروشت نه‌بوو بۆ گرتنی ماسیه‌کی گه‌وره، به‌ڵکوو بوو به هاوڕێی سروشت بۆ رزگار کردن ژیانی هاووڵاتیانی و له ئامێز گرتنی جوانیه‌کانی ژینگه.\nخۆی له وڵامی پرسیارێکدا وتویه‌تی:”کاتێ زانیم که ته‌پووتۆز، مه‌ترسیه‌کی گه‌وره‌یه بۆ سه‌ر ژیانی خه‌ڵک، بێ ماتل بوون زانیاریه‌کی زۆرم له باره‌ی ئه‌و دیارده ناحه‌زه‌وه به‌ده‌ست هێناو تێگه‌یشتم که هۆی ئه‌م گرفته گه‌وه‌ره نه‌مانی دارستان و داروده‌وه‌نه. ته‌نیا رێگه‌چاره‌ی به‌که‌ڵک و جێی متمانه دانیانی دره‌خت بوو. بۆیه ده‌س به‌کار بووم و له زستانی ساڵی 88وه بێ پشوو خه‌ریک نه‌مام نیانم و تا هه‌نووکه په‌نجا هه‌زار نه‌مامم داناوه.” (1392)\n“کاک مێهدی نه‌زه‌ری”؛ به‌م نواندنه مزنه‌وه، له‌خۆبایی نه‌بوه. ئه‌و به‌و بیرۆکه سه‌رسام هێنه‌ره و ئیراده پۆڵاینه‌ی، به پۆشینی جلوبه‌رگێکی ساکار و زمانێکی شیرین، که ناسنامه‌ی کورد بوونی ده‌نوێنێ، هێمای یه‌کێ له به‌نرخترین شارۆمه‌نده‌کانی نیشتمانه. کاک مێهدی به تاقی ته‌نیا، وه‌ک قاره‌مانێکی نه‌ته‌وه‌یی، بیرۆکه‌یه‌کی ئێجگار گه‌وره‌و دژواری هێناوه‌ته کرده‌وه که بیر و زه‌ینی مرۆڤ به هه‌ڵه ده‌بات، که چۆن پیاوێکی دابڕاو و ته‌نیا، پرۆژه‌یه‌کی ئاوا نامه‌یسه‌ری به ئاکام گه‌یاندوه.\nئەو قارەمانە کاتێ بڕیاریدا که پرۆژه‌که‌ی ده‌ست پێبکات، هیچکه‌س، نه به‌رپرسێک و نه خه‌ڵکانیتر، ئه‌ویان به هه‌ند نه‌گرت. بۆیه چاوی له ده‌ستی که‌س نه‌بوو که هاوکاری بکات و یارمه‌تی ماڵی و فه‌نی بدات. به‌ڵام باشتره سه‌رسام نه‌بین؛ چونکه ئه‌و خۆی ئێژێ:” من په‌روه‌رده‌ی کولتوورێکم که له‌ودا، بڕینی لقی دارێک وه‌ک شکانی باڵی فریشته‌کانی خوا وایه. به رای من هه‌ر که‌سێ درختێ بکوژێ، ئه‌بێ خۆی به بکوژی مرۆڤێ بزانێ. بڕوا بکه‌ن؛ که‌سێ که درختێ ئازار ده‌دات، مرۆڤه‌کانی ئازار داوه.”\n“کاک مێهدی”، جیا له چاندنی ئه‌و هه‌موو دره‌خته، ئه‌رکی پاراستنیشی وه‌ئه‌ستۆی خۆی گرتوه‌و به‌رهه‌ڵستی چه‌ندین چه‌ته و قاچاخچی بوه‌ته‌وه و ناچار بوه‌وه پاسه‌وان به‌کرێ بگرێ بۆ به‌فیڕۆ نه‌چوونی زه‌حمه‌ته‌که‌ی. ئه‌و هه‌روه‌ها ماشێنی\nئاودێری و وانتی هه‌ڵگری نه‌مامی ده‌ست خستوه و یه‌ک ته‌نه دو هکتار دارستانی رواندوه.\nبه‌ڵام کاک مێهدی ئه‌ڵێ:” کاتێ که بینینم، خه‌ڵکانیتر بێ ئه‌وه‌ی که‌س داوایان لێ بکات، حه‌ز ئه‌که‌ن هاوکاریم بکه‌ن و ده‌ستیان کرد به نه‌مام چاندن، هه‌ستم کرد گه‌یشتومه‌ته ئاره‌زوه گه‌وره‌که‌م. ئه‌مه ئه‌و شته بوو که من ئاره‌زووم ئه‌کرد، واته گه‌شه‌ی رێزگرتن له ژینگه.”\nبه‌خۆشییه‌وه؛ دارستانه جوانه‌که‌ی “کاک مێهدی”، ئیستا به هه‌زاران داری گویژ و کونار(سیدرە)و به‌ڕوو ئۆکالیپتوس و ئه‌رخه‌وان و … رازاوه‌ته‌وه‌و بوه‌ته باخێ له باخه‌کانی به‌هه‌شت و هێمایه‌ک له ئیراده‌و کۆڵنه‌ده‌ری پیاوێکی ژینگه‌دۆستی کورد. بێگومان “سوهراب سپهری” وته‌نی؛ روخساری ئه‌و مرۆڤه سه‌وزه، تا ئه‌به‌د له به‌ر شنه‌ی بێشه‌ی ئه‌وینی بێ کۆتاییدا ده‌درەوشێتەوە.\nسووتانی دارستان – بالک


ئەمرۆ پێشانگەی فۆتۆگرافی "زمانی چاو" لە قەڵای هەولێر دەكرێتەوە\nلە درێژەی چاڵاكیەكانیدا ناوەندی (كانی) بە هەماهەنگی كۆمیسۆنی باڵای بوژانەوەی قەڵا پێشانگەیەكی هاوبەش بۆ (5) فۆتۆگرافەری دەست ڕەنگینی كورد دەكاتەوە، لە ڕێی چاوی پێنج فۆتۆگرافەرەوە، بە جیاوازی زمانی دەربڕینتان ئاشنا دەكات، هاتنتان پشتگیری كردنە لە بوژاندنەوەی هۆشیاری و ڕۆشنبیری میللەتێك.\nشایەنی ئاماژە پێدانە:-ئەم پێشانگەیە لە قەڵای هەولێر- لە سەنتەری ڕۆشنبیری قەڵا، كاتژمێر (10)ی بەیانی ئەمرۆ دوو شەممە بەرواری 11ی شوباتی 2019، دەكرێتەوە، هەروەها ڕۆژانی 12 و 13ی شوباتیش بەردەوام دەبێت و لە سەعات 10ی بەیانی تا 5 ی ئێوارە.\nجێگەی باسە:- فۆتۆگرافەرە بەشداربووەكان پێك هاتوون لە "یوسف حەمە ڕەشید، ئازا یوسف، تارا قادر، چۆلی فایەق و فریاد نانەكەلی"، هەر یەك لەو فۆتۆگرافەرانە بە شێواز و ستایلی تایبەت بە خودی خۆیان نمایشی فۆتۆیی دەكەن، كە هەر یەكێكیان بە (9) فۆتۆ بەشدارن و بە وێنەكانیان زمانی دەربڕینی وێنە نمایش دەكەن.\nڕۆژنامەی هەولێر بە پێویستی زانی ڕوومالی ئەم پێشانگایە بكات و لە بارەی ناوەڕۆكی پێشانگەكەوە، ڕێكخەر و فۆتۆگرافەری بەشداربوو "فریاد نانەكەلی" بهێنێتە ئاخاوتن:- "ئێمە هەر یەكێكمان بە (9) فۆتۆ بەشدارین، ویستوومانە لەم پێشەنگەیەدا هەریەكەمان بە بابەتێكی هونەری فۆتۆگرافی نمایشی كارەكانمان بكەین و بیگەینینە چاوی بینەر".\nگوتیشی:- "ئامانجی من لەم پێشانگەیە ناساندن و نمایشكردنی شوێنە كلتوری و گەشتیاریەكانی كوردستانە بە ڕووی گەشتیارانی پایتەخت كە ئەمیش بە وێنەی سروشت و ناوچە گەشتیاریەكان بەشدارم، هەر بۆیەش قەڵاتمان هەڵبژارد چونكە ڕۆژانە گەشتیارێكی زۆر سەردانی دەكەن وەك شوێنێكی كلتوری و ڕەمزی پایتەخت".\nهاوكات "عبدالجبار كانی" سەرۆكی ناوەندی (كانی) بۆ برەودان بە هۆشیاری و ڕۆشنبیری كۆمەڵگا، بە (هەولێر)ی ڕاگەیاند:- "لە دڕێژەی چاڵاكیەكانماندا بە پێویستمان زانی كە پێشانگەی (زمانی چاو) بێنینە گۆڕەپان، هونەرێكی جوان و ناوازە و جیاواز پێشكەش بكەین، نیشانی كۆمەڵگاكەمان بدەین و ئەوە بسەلمێنین كە دەست و پەنجەی فۆتۆگرافەرانی ئێمەش هیچ جیاوازیێكی نییە لەگەڵ وڵاتاندا" .\nگوتیشی:- "ئەم پێشانگەیە بە هەماهەنگی كۆمسیۆنی باڵای بوژاندنەوەی قەڵای هەولێر و بە بەشداری (5) فۆتۆگرافەری لێهاتوو تێیدا (45) فۆتۆ پێشان دەدەن، كە هەریەكەیان ووشەیێكی قەتیس بە چیرۆك و دەربڕینێكە و جوانی و ڕازاوەیی تێدا بەرجەستە دەبێ و دڵنیام كەشێكی هونەری زۆر ناوازە و جیاواز دەبێت ".\nلە كۆتاییدا گوتی:- "دەمەوێت زۆر سوپاسی كۆمسیۆنی باڵای بوژاندنەوە قەڵای هەولێر بكەم، كە هەماهەنگ و هاریكاربوون لەگەڵمان، وە سوپاسی تایبەت بۆ هەر پێنج فۆتۆگرافەر كە ئامادەبوون بۆ كارێكی ئاوا جوان بەشداربن و سوپاسی ستافی ناوەند و هەموو ئەوكەسانەش دەكەم كە یەكە یەكە دەستی هاوكاری و یارمەتیان بۆ درێژكردین".\nئەوەی ماوەتەوە بڵێین:- ناوەندی (كانی) ناوەندێكی سەربەخۆ و قازانج نەویست و نوێخوازە، كار و چاڵاكییەكانی لەسەر بنەمای هۆشیاری و ڕۆشنبیرییە بۆ كۆمەڵگاكەمان، ناوەندێكە ڕەچاوی ویست و پێداویستییەكانی كۆمەڵگای كردووە و بە دوای پڕكردنەوەی كەلێن و بۆشاییەكاندا بۆ چارەسەر گەڕاوە، لە ڕابردووش چەندین چاڵاكی لە بواری جیا جیا ئەنجامداوە .\nسەرهەنگ غەریب- هه‌ولێر


لەیلا گوڤەن بە پێنج ساڵ زیندانی سزادرا – لڤین پرێس\nلەیلا گوڤەن بە پێنج ساڵ زیندانی سزادرا\nهاوسەرۆکی کۆنگرەی کۆمەڵگەی دیموکراتیک و پەرلەمانتاری پێشووی هەکاری پارتی دیموکراتی گەلان، بە تۆمەتی بڵاوکردنەوەی پروپاگەندە بۆ ڕێکخراوی نایاسایی لە ساڵی 2020دا بە 5 ساڵ زیندانی سزادرا.\nلەیلا گوڤەن چوارەمین دانیشتنی دادگادا لەبارەی کەیسەکەی لەسەر قسەکردنی لە مەراسیمێکدا لە 15ی شوباتی 2020 کە تیایدا وتبووی “بانگەوازی ئاشتی کە بەڕێز ئۆجالان وتی زۆر گرنگە”.\nکوڤەن وتبووشی پێویستە گۆشەگیری لەسەر لاببرێت و تەندروستی و سەلامەتی ئۆجالان دڵنیا بکرێتەوە ئەو بە تاوانی “بێسەرو بەری دژی دەوڵەت”، “ڕق و کینە و دوژمنایەتی خەڵک” و “ستایشی تاوان و تیرۆر” تاوانبارکرا.\nدانیشتنی دادگاییەکە لە دادگای دووەمی تاوانی لاوەکی هەکاری ئەنجامدرا و سەردار چەلەبی بە سیستەمی دەنگی ڤیدیۆ و زانیاری (SEGBİS) ئامادە بوو.\nفەرمانگەی داواکاری گشتی ڕای خۆی وەک بەشێک لە کەیسەکە خستەڕوو تیایدا داوای کرد کە گوڤەن بە توندترین شێوە سزا بدرێت لەسەر “بڵاوکردنەوەی پروپاگەندەی ڕێکخراو و ئەنجامدانی تاوانە لە ڕێگەی چاپەمەنی و بڵاوکردنەوە” لە دژی داواکە، پارێزەری گوڤەن داوای کاتی زیاتری کرد بەڵام دادگاکە کە داوای کاتی زیادەی قبوڵ نەکرد داوای لە گوڤەن و پارێزەرەکەی کرد بچنە ناو داواکاریەکەوە دوای داواکە دادگا بڕیاری خۆی ڕاگەیاند دادگا سزای پێنج ساڵ زیندانی بۆ گوڤەن سەپێندرا بە بڵاوکردنەوەی “پروپاگەندەی رێکخراویی”.\nپارێزەرەکەی داوایکرد گوڤەن لەمێژە سیاسەتوانێکی بەشدارە لەبزووتنەوەی سیاسی کورد و تێبینی خۆی لەسەر کێشە بنەڕەتییەکانی ئەو وڵاتە دەربڕیوە، ئەگەر سیاسەتمەداران نەتوانن ئاواتەکانیان لەچارەسەرکردنی کێشەکانی وڵاتدا بڵێن ئەوا هیچ خاڵێکیش نییە لەجێبەجێکردنی سیاسەتدا.\nگوڤەن بە کوردی قسەی کرد و پۆلیس وەرگێڕانی بۆ قسەکانی کرد و پارێزەرەکەی وتی گومانێکی جدیمان هەیە لەوەی کە ئایا ئەم گفتوگۆیە بە دروستی وەرگێڕدراوە یان نا. داواکارین ئەمە لەلایەن کەسانی بێلایەن و شارەزاوە وەربگێڕدرێت و بخرێتە ناو فایلەکەوە دادگا ڕەتی کردەوە.\nلەئیسفەهان؛ ١٢٠کەس دەستگیرکراون و کوژراویش ھەیە\nمەسرور بارزانی: ئامانجمان ئەوەی هەرێمی کوردستان بکەینە سەنتەرێکی بازرگانی ناوچەکە


بۆچی ڕه‌خنه‌ی ئێمه بێ ئه‌نجام بو؟!\nڕه‌خنه‌ی تاک له هیچ کوێی دنیادا بایه‌خی پێنادرێت، هاوڕێ یه‌زیدیه‌که‌م که مافی مانه‌وه‌ی 3ساڵی وه‌رگرتوه له‌ئه‌ڵمانیا له هوتێلێک نێشته‌جێ بو که پێی ده‌ڵین "یوگنتابێرگ" یان ماڵی گه‌نجان له‌به‌رئه‌وه‌ی ڕه‌خنه‌ی له نه‌بونی گه‌رمکه‌ره‌وه‌ی باش له ژوره‌که‌ی و نه‌بونی ئاوی گه‌رم گرتبو، خاوه‌نی ته‌لاره‌که کۆنتراکته‌که‌ی کۆتایی پێهێناو ده‌ریکرد، له‌م ناوچه‌ش خانو شوقه‌ی کرێ زۆر به‌ده‌گمه‌ن ده‌ست ده‌که‌وێت، ناچار ژن و پیاویکی پیر وه‌ک خێر هه‌وره‌بانه‌که‌ی خۆیان پێدا تا خانو په‌یدا بکات، ئه‌وانیش وه‌ک هاوکاری مرۆی ئه‌م کاره‌یان نه‌کردوه به‌ڵکو وه‌ک خێرێکی دینی چونکه ئه‌م ناوچه‌یه‌ی ئێمه به‌توندی وابسته‌ی ئاینن!\nهاوڕێ یه‌زیدییه‌که‌م هاته لای من و پێوتم جیاوازی ئێره‌و لای خۆمان چیه که ناوێری ڕه‌خنه بگری سزات ده‌ده‌ن وتی هه‌ستم کرد شاره‌وانیش پشتی خاوه‌نی ماڵه‌که‌یان گرتبو!، منیش پێموت له‌م سه‌فه‌ره‌مدا تێگه‌شتم له هیچ شوێنێکی دنیا ڕه‌خنه‌ی تاک هیچ به‌هایه‌کی نیه ڕه‌خنه پێویسته بۆ ئامانجێکی ڕون بێت فۆکه‌س بخرێته سه‌ر یه‌ک شت یان دوان نه‌ک زۆرشت وه پێویسته ڕه‌خنه به کۆمه‌ڵ بێت نه‌ک تاک، ئه‌وه‌ی من لێی تێگه‌شتوم ئه‌وروپا ئه‌و درۆ گه‌وره‌یه نه‌بو بۆیان کردین گوایه هه‌مو که‌س ئه‌توانێ ڕه‌خنه له هه‌مو شتێک بگرێت، نه‌خێر لێره فێڵێکی تریان هه‌یه بۆ کپکردنی ڕه‌خنه‌ی تاک، لێره هه‌رکه‌س ڕه‌خنه له‌زۆر شت بگرێت تۆمه‌تباری ده‌که‌ن به‌وه‌ی که‌سێکی نێگه‌تیڤه‌و ناتوانی جێگای خۆی له کۆمه‌ڵگه‌دا بکاته‌وه ده‌نا بۆ زۆرینه‌ی خه‌ڵک ئه‌م ڕه‌خنانه‌یان نیه هه‌ربۆیه به که‌سێکی بۆڵه بۆڵ که‌رو بێزارکه‌ر ناوی دێنن و فه‌رامۆشی ده‌که‌ن!\nمن نازانم ڕه‌خنه له کوردستان به‌مه‌به‌ست کرا به گه‌ڕه‌لاوژێی تاک و هه‌رکه‌س ئه‌بینی ئه‌بۆڵێنێت یان ڕاستێکه‌ی ئه‌وه‌یه زۆربه‌ی تاکی کورد ته‌نها جوگرافیایه‌کی ته‌سک و بچووکی دیوه تێناگات له‌وه‌ی هه‌ندێ کێشه گشتگیره تۆ ناکرێ ڕه‌خنه‌ی لێبگریت به‌ڵکو ده‌بێت کۆی ڕه‌خنه‌کانت له ته‌نها خاڵێک یان دواندا کۆبکه‌یته‌وه، ده‌بو ڕه‌خنه‌ی ئێمه له کوردستان به‌کۆی ده‌نگ ته‌نها دو دواکاری بوایه، یه‌که‌م: داهاتی کوردستان چی لێ دێت؟ دوه‌م: بۆ دادوه‌ری کۆمه‌ڵایه‌تیمان نیه بۆ له دادگاکاندا جیاوازی کوڕه هه‌ژارو کوڕه به‌رپرسێک ده‌کرێت، که‌ی ئه‌و دو خاڵه چاره‌سه‌رکرا ئیتر گۆڕانکاری به‌دوای خۆیدا دێنێت، ئاخر ساڵانێکه ئێمه به ڕه‌خنه‌گرتن له کاره‌باو ئاو سه‌رقاڵ کراوین به‌ڵام وڵات نیه کێشه‌ی ئاو و کاره‌بای نه‌بێت، ڕاسته له ئه‌وروپا کاره‌با ناکوژێته‌وه به‌ڵامم نرخه‌که‌ی هێنده گرانه ناتوانی به‌دڵی خۆت سود له‌کاره‌با وه‌رگری نیوه‌ی گڵۆپه‌کانی هه‌ر ماڵیک هه‌ستیاره و که‌ی که‌سه‌که ئیشی به‌و جێگایه هه‌بێت هه‌ڵده‌بێت و دوای ده‌کوژێته‌وه، پێش کڕینی هه‌ر ئامێرێکی کاره‌بای بیر له نرخی ئامێره‌که ناکه‌نه‌وه بیر له‌وه ده‌که‌نه‌وه چه‌ند کاره‌با خه‌رج ده‌کات تا که‌متر خه‌رج بکات باشتره، که‌سیش بۆڵه‌بۆڵ له گرانی کاره‌با ناکات چونکه ده‌زانن پاره‌ی وڵاته‌که‌یان تاڕاده‌یه‌کی باش چۆن خه‌رج ده‌کرێ ده‌زانن دادوه‌ری کۆمه‌ڵایه‌تی هه‌یه‌و پاره‌ی کاره‌با بۆ هه‌مویان یه‌کسانه، به‌ڵکو له بری بۆڵه‌بۆڵ به‌دوای ئه‌ڵته‌رناتیڤدا ده‌گه‌ڕێن بۆ نمونه ئه‌مساڵ له‌م ناوچه‌یه‌ی من له‌به‌ر گرانی پاره‌ی کاره‌با و خه‌رجی زه‌یتی گه‌رمکه‌ری ماله‌کانیان زۆربه‌یان گه‌ڕاونه‌ته‌وه بۆ زۆپای دار!\nباشترین زۆپای دار که زۆرترین ڕه‌واجی هه‌یه ئه‌و جۆره‌یه که له ئایسله‌نداوه دێت، ئاخر ئایسه‌له‌ندا زۆر سارده‌و ڕه‌نگه هۆکاره‌که‌ی ئه‌وه بێت باشترین جۆر دروست ده‌که‌ن، دیواری زۆپاکه له دو پلێت پێکهاتوه شله‌یه‌ک له‌نێوانیاندایه له‌دوای کوژانه‌وه‌ی ئاگری زۆپاکه‌ش گه‌رمایی بۆ چه‌ند کاتژمێرێک ده‌دات، به‌پێی تیوره‌ی ڕه‌خنه‌گرانی لای خۆمان نابێ ئه‌ڵمانیا هاورده‌ی زۆپا بکات چونکه خۆی وڵاتێکی پیشه‌سازییه و پێویسته زۆپاکانی ناوخۆ بفرۆشرێن، وه‌ک لای خۆمان ده‌ڵێن پێویسته سنوره‌کان به‌ڕوی سه‌وزه‌و میوه‌ی ئیرانی و تورکی و سوری دابخرێت تا سه‌وزه‌و میوه‌ی خۆمان بفرۆشرێت، ئاخر ئه‌مه لای هه‌ر خاوه‌ن بیرێکی ئه‌وروپی باسبکه‌م که ڕه‌خنه‌گری ئێمه داوای ژیانێکی باشترو پێشکه‌وتو ده‌کات بۆ خه‌ڵکی کورد که‌چی له‌ولاشه‌وه داوای بازاڕو ئابوری داخراویش ده‌کات تێر پێده‌که‌نن !!!\nڕه‌خنه‌گرتن له‌وه‌ی تورو ساوه‌رو قه‌ره‌خه‌رمانیشمان له تورکیاوه بۆ دێت ڕه‌خنه نیه چونکه ئه‌مڕۆ بازاڕی ئابوری ئینته‌رنێت و جیهانی هه‌یه‌و و خه‌ڵک له‌دنیادا به‌دوای هه‌رزانترین کاڵا ده‌گه‌ڕێت ناکرێت تۆ ناوچه‌یه‌کی داخراوی ئابوری دروستکه‌یت ته‌نها ئه‌وه‌ی پێویستمانه کۆنترۆڵی جۆری و سه‌لامه‌تی ژیانی هاوڵاتیانه نه‌ک چه‌ندێتی، که‌ی داهات به‌یه‌کسانی دابه‌شکراو دادوه‌ری کۆمه‌ڵایه‌تی هه‌بو جوتیاری ئێمه‌ش ده‌توانێ له نزیک کێڵگه‌که‌ی کارگه‌ی هه‌بێت و کێ به‌رکێی کاڵای تورکی بکات!\nئه‌ڵمانیا ناتوانێ ڕێگه له هاتنی به لێشاوی شیرو به‌رهه‌مه‌کانی بگریت له هۆڵه‌ندای دراوسێیه‌وه، نه‌ک هه‌رئه‌وه به‌ڵکو له ئابورییه هاوبه‌شه‌که‌یاندا له‌زۆربه‌ی شاره‌کانی ئه‌ڵمانیا مارکێتی ئه‌کشنی هۆڵه‌ندی هه‌یه‌و هه‌روه‌ها له هۆڵه‌نداش لیدڵی ئه‌ڵمانی و چه‌ندین مارکێتی تر هه‌یه،به‌ڵکو ئه‌وه ئه‌و ئاسوده‌یه‌یه که تاک لێره هه‌یه‌تی تاڕاده‌یه‌کی باش ده‌زانی داهاتی وڵاته‌که‌ی چی لێدیت و دادوه‌ری هه‌یه بۆیه جوتیاره ئه‌ڵمانه‌کان له بری داواکردنی داخستنی سنوری هۆڵه‌ندا به‌ڕوی شیری هۆڵه‌ندی کێبه‌رکێی ده‌که‌ن به‌وه‌ی ئه‌مان ده‌توانن شیر به فرێشی به ماڵان بگه‌یه‌نن !!!\nبه‌ڕای من گه‌ر بمانه‌وێت ڕه‌خنه جێگا بگرێت له ئێستادا ده‌بێ هه‌مومان پێکه‌وه ته‌نها دو هاوار بکه‌ین؛ داهاتی کوردستان بۆ کوێ ده‌ڕوات؟! وه دادپه‌روه‌ری کۆمه‌ڵایه‌تیمان ده‌وێت !\nئه‌و ته‌خشان و په‌خشانکردنه‌ی ڕه‌خنه له زۆر وڵاتی دنیادا هه‌یه‌و هیچ جێکه‌وتێکی نیه تۆ سه‌یری وڵاتێکی داخراوی دینی و مه‌زهه‌بی وه‌ک ئێران بکه‌ن ئه‌وه‌ی لای خۆمان هه‌یه به‌نیسبه‌ت ڕه‌خنه‌وه زۆرینه‌ی له‌وێ هه‌یه‌و هیچ کاریگه‌رییه‌کیش له گۆڕانی ژیانی خه‌ڵک ناکات، هه‌ربۆیه فراوانکردنی ڕوبه‌ڕی ڕه‌خنه‌و دابه‌شکردنی ڕه‌خنه بۆ تاک به تاکی کۆمه‌ڵگه بێ به‌هاو بێ ئه‌رزشکرنی ڕه‌خنه‌یه وه‌ک ئه‌وه‌ی ئێستا له‌کورستان ڕه‌خنه‌گریش مرۆڤێکی پاسیڤ و بیزراوه !!!